tripathysagar/odia_wiki huggingface dataset:
ଏର୍ଗୋଟାମାଇନ, ଅନ୍ୟମାନଙ୍କ ମଧ୍ୟରେ ଏହାର ଏକ ବେପାର ନାମ ଏର୍ଗୋମାର, ଏକ ଔଷଧ ଯାହା ଅଧକପାଳି, କ୍ଲଷ୍ଟର ମୁଣ୍ଡ ବିନ୍ଧା ଏବଂ ପ୍ରସବପର ରକ୍ତସ୍ରାବର ଚିକିତ୍ସା ପାଇଁ ବ୍ୟବହୃତ ହୁଏ । ଚାପଗ୍ରସ୍ତ ମୁଣ୍ଡବିନ୍ଧା ପାଇଁ ଏହା ପ୍ରଭାବଶାଳୀ ନୁହେଁ । ଏହା ପାଟିରେ, ଜିଭ ତଳେ କିମ୍ବା ମଳଦ୍ୱାର ବାଟେ ଦିଆଯାଏ । ଔଷଧର ପ୍ରଭାବ ସାଧାରଣତଃ ୩୦ ମିନିଟରୁ ୨ ଘଣ୍ଟା ମଧ୍ୟରେ ଆରମ୍ଭ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ପେଟ ଯନ୍ତ୍ରଣା ଏବଂ ଅବୟବ ଅଗ୍ରଭଗରେ ଝିମଝିମ ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବ‌ହାର ମୁଣ୍ଡ ବିନ୍ଧା, ଫୁସଫୁସ ଫାଇବ୍ରୋସିସ୍ ଏବଂ ଏର୍ଗୋଟିଜ୍ମ ଆରମ୍ଭ ହୋଇପାରେ । ଗର୍ଭାବସ୍ଥା କିମ୍ବା ସ୍ତନ୍ୟପାନ ସମୟରେ ବ୍ୟବ‌ହାର କଲେ ଶିଶୁର କ୍ଷତି ହୋଇପାରେ  ଭାସ୍କୁଲାର ରୋଗ, ଯକୃତ କିମ୍ବା ବୃକ୍‌କ ସମସ୍ୟା ଥିଲେ ଏହା ସୁପାରିଶ କରାଯାଏ ନାହିଁ । ଏହା ଏରଗଟ୍ ପରିବାରର ଏକ ଔଷଧ ଅଛି ଏବଂ ଅନ୍ୟାନ୍ୟ ରିସେପ୍ଟରମାନଙ୍କ ଭଳି ସେରୋଟୋନିନ୍ ଉପରେ କାର୍ଯ୍ୟ କରିଥାଏ । ଆର୍ଥର୍ ଷ୍ଟୋଲ୍ ୧୯୧୮ ମସିହାରେ ପ୍ରଥମେ ଏର୍ଗଟ୍ କବକଠାରୁ ଏର୍ଗୋଟାମାଇନ ବିଚ୍ଛିନ୍ନ କରିଥିଲେ । ଅନ୍ତତଃ ପକ୍ଷେ ଷୋଡଶ ଶତାବ୍ଦୀରୁ ପ୍ରସବ କରେଇବା ପାଇଁ, ଗର୍ଭପାତ କରେଇବା ପାଇଁ ଓ ପ୍ରସବପର ରକ୍ତସ୍ରାବ ଚିକିତ୍ସା ପାଇଁ ଏହି କବକ ଔଷଧ ଭାବରେ ବ୍ୟବହୃତ ହେଉଥିଲା । ଟ୍ରିପଟାନ୍ସ ପ୍ରଭାବଶାଳୀ ନ ହେଲେ ଯୁକ୍ତରାଷ୍ଟ୍ରରେ ଏହା ସାଧାରଣତଃ ବ୍ୟବହୃତ ହୁଏ ଯଦିଓ ଦୁନିଆର କେତେକ ସ୍ଥାନରେ ସାଧାରଣ ଭାବରେ ବ୍ୟବହୃତ ହୁଏ  ଏହା ଅନ୍ୟମାନଙ୍କ ମଧ୍ୟରେ କେଫିନ ସ‌ହିତ ଏହା କାଫେରଗଟ୍ ନାମରେ ଉପଲବ୍ଧ ।
ଥିଓଫାଇଲିନ ହେଉଛି କ୍ରନିକ ଅବଷ୍ଟ୍ରକ୍ଟିଭ୍ ପଲ୍‌ମୋନାରି ଡିଜିଜ   ଏବଂ ଆଜମା ପାଇଁ ବ୍ୟବହୃତ ଏକ ଔଷଧ । ଅଧିକ ନିରାପତ୍ତା ଯୋଗୁ ଅନ୍ୟ ବ୍ରୋଙ୍କୋଡାଇଲେଟର ବ୍ୟବହାରକୁ ମୁଖ୍ୟତଃ ବ୍ୟବ‌ହାର କରାଯାଉଛି । ଏହା ପାଟିରେ ଦିଆଯାଏ କିମ୍ବା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ଥିଓଫିଲାଇନର ରକ୍ତ ସ୍ତର ପର୍ଯ୍ୟାୟକ୍ରମେ ନିରୀକ୍ଷଣ ଆବଶ୍ୟକ କରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡବିନ୍ଧା, ଶୋଇବାରେ ଅସୁବିଧା, ପେଟ ଯନ୍ତ୍ରଣା, ପାଲଟିଯିବା ଏବଂ ତରଳ ଝାଡ଼ା ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ପୋଟାସିୟମ୍ ବା ହାଇପୋକାଲେମିଆ ହୋଇପାରେ । ଅତ୍ୟଧିକ ମାତ୍ରାରେ ଔଷଧଧ ଭୟଙ୍କର ପାର୍ଶ୍ୱ ପ୍ରତିକ୍ରିୟା ସୃଷ୍ଟି କରିପାରେ । ରୋଗୀ କେହି ଧୂମପାନ କରେ, ମଦ୍ୟପାନ କରେ କିମ୍ବା ଯକୃତ ତ‌ଥା ହୃଦଘାତ ସମସ୍ୟା ଥାଏ ତେବେ ତାହା ଉପରେ ନିର୍ଭର କରି ଏହାର ମାତ୍ରା ସଜାଡ଼ିବାକୁ ପଡିପାରେ । ଗର୍ଭାବସ୍ଥାରେ ବ୍ୟବହାର କଲେ ଏହାର ସୁରକ୍ଷା ଅସ୍ପଷ୍ଟ ଅଟେ । ଏହା ଜାନ୍ଥିନ ପରିବାରର ଏକ ଔଷଧ । ଏହା କିପରି କାର୍ଯ୍ୟ କରେ ତାହା ସମ୍ପୂର୍ଣ୍ଣ ସ୍ପଷ୍ଟ ନୁହେଁ । ୧୮୮୮ ମସିହାରେ ଚା ଗଛରୁ  (କ୍ୟାମେଲିଆ ସିନେସିସ୍) ଥିଓଫାଇଲିନ ଅଲଗା କରାଯାଇଥିଲା  । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏକ ମାସର ଔଷଧର ମୂଲ୍ୟ ପ୍ରାୟ ୫ ପାଉଣ୍ଡ ।
ମା ବରୁଣେଇ ମନ୍ଦିର ଖୋର୍ଦ୍ଧାର ପ୍ରସିଦ୍ଧ ବରୁଣେଇ ପାହାଡ଼ ଏକ ପ୍ରମୁଖ ଦର୍ଶନୀୟ ସ୍ଥାନ । କୁଣ୍ଡାପଥରରେ ଭର୍ତ୍ତି ଏହି ପାହାଡ଼ର ଦୈର୍ଘ୍ୟ ୭ କିମି ଓ ପ୍ରସ୍ଥ ୮୦୦ ମିଟର । ପାହାଡ଼ର ଉଚ୍ଚତା ପ୍ରାୟ ୩୦୪.୮ ମିଟର । ବରୁଣେଇ ମନ୍ଦିର ବରୁଣେଇପାହାଡ଼ର କଟି ଦେଶରେ ୧୫୦ ଫୁଟ ଉଚ୍ଚତାରେ ମା  ବରୁଣେଇଙ୍କ ମନ୍ଦିର ଅବସ୍ଥିତ । ଏହି ମନ୍ଦିରରେ ପୂଜା ପାଉଥିବା ଦୁଇ ଭଉଣୀ ବା ଦୁଇ ଦେବୀ ହେଲେ ବରୁଣେଇ ଓ କରୁଣେଇ । କଳାମୁଗୁନି ପଥରରେ ନିର୍ମିତ ବରୁଣେଇ ସିଂହାସନର ବାମପଟେ ଓ କରୁଣେଇ ଡାହାଣ ପାର୍ଶୱରେ ବିରାଜମାନ । ଯୁଦ୍ଧ ବେଶରେ ସଜ୍ଜିତ ପ୍ରତ୍ୟେକ ମୂର୍ତ୍ତିର ଉଚ୍ଚତା ୧୮ଇଞ୍ଚ । ଅଦଲ କୁଣ୍ଡ ଝରଣା ଦେବୀଙ୍କ ନାଭିସ୍ଥଳ ଦେଇ ପାଦତଳକୁ ବହିଯାଇଛି । ଏହାର ଜଳ ପାଦୁକା ଭାବେ ବ୍ୟବହାର କରାଯାଏ । ଏହି ପୀଠରେ ଦୈନିକ ପିଠା ଓ କ୍ଷୀରି ଭୋଗ କରାଯାଏ । ରଜ ପର୍ବ ସମୟରେ ୪ଦିନ ବ୍ୟାପି ଏଠାରେ ଏକ ବିରାଟ ମେଳା ଅନୁଷ୍ଠିତ ହେବା ସହ ଦେବୀଙ୍କ ସ୍ୱତନ୍ତ୍ର ପୂଜାର୍ଚ୍ଚନା କରାଯାଇଥାଏ । କିମ୍ବଦନ୍ତୀ କିମ୍ବଦନ୍ତୀ ଅନୁଯାୟୀ ଦୁଇଦେବୀ ଇଂରେଜ ସରକାରଙ୍କ ବିରୁଦ୍ଧରେ ଓଡ଼ିଶାର ଗଜପତିଙ୍କ ସହାୟତା କରିଥିଲେ । ଦୁଇ ଭଉଣୀ ଦୁର୍ଗ ମଧ୍ୟରେ ରହି ସଂକୀର୍ଣ୍ଣ ପ୍ରାଚୀର ମଧ୍ୟରେ ପ୍ରବେଶ କରୁଥିବା ଇଂରେଜ ସୈନ୍ୟମାନଙ୍କୁ ହତ୍ୟା କରୁଥିଲେ । ଇଂରେଜମାନେ ଏହା ଜାଣିପାରି ଦୁଇ ମୂର୍ତ୍ତୀଙ୍କୁ ଅପବିତ୍ର କରି ଶକ୍ତିହୀନ କରିବାରେ ସଫଳ ହେବା ପରେ ଗଜପତି ପରାଜିତ ହୋଇଥିଲେ । । ପୌରାଣିକ କିମ୍ବଦନୀ ବହନ କରୁଥିବା ଅନ୍ୟ ଦର୍ଶନୀୟ ସ୍ଥାନ ଗୁଡ଼ିକ ହେଲା: ପାଣ୍ଡବ ଗୂହା, ପାଣ୍ଡବ ଗୁମ୍ଫା ଓ ପାଣ୍ଡବ ହରା। ପାଣ୍ଡବ ହରା: ପାଣ୍ଡବ ଓ କୌରବଙ୍କ ମଧ୍ୟରେ ହୋଇଥିବା ପଶାଖେଳରେ ପାଣ୍ଡବମାନେ ହାରିଯାଇଥିବାରୁ ଏହା ପାଣ୍ଡବହରା ଭାବେ ନାମିତ । ଶ୍ରୀରାମଚନ୍ଦ୍ର ବନବାସ ସମୟରେ ବରୁଣେଇରେ ଅବସ୍ଥାନ କରୁଥିବାବେଳେ ବିରାଜମାନ କରୁଥିବା ପଥରଟି ଶ୍ରୀରାମ ପଥର ଭାବେ ପରିଚିତ । । ଦେବୀ ସୀତା ରୋଷେଇସାରି ଏହି ସ୍ଥାନରେ ହାଣ୍ଡି ଧୋଇ କହିଥିଲେ ଯେ, ସୃଷ୍ଟି ଥିଲା ପର୍ଯ୍ୟନ୍ତ ଏଠାରେ ପାଣି ଶୁଖିବ ନାହିଁ ପ୍ରଚଣ୍ଡ ଗ୍ରୀଷ୍ମରେ ମଧ୍ୟ ଏଠାରେ ପାଣି ଶୁଖୁନଥିବାର ଲୋକମୁଖରୁ ଶୁଣିବାକୁ ମିଳେ ।
ରାଣୀ ଲକ୍ଷ୍ମୀବାଈ  (୧୯ ନଭେମ୍ବର ୧୮୨୮- ୧୮ ଜୁନ ୧୮୫୮), ମରାଠା ଶାସିତ ଝାନ୍ସୀ ରାଜ୍ୟର ରାଣୀ ତଥା ୧୮୫୭ ଭାରତର ପ୍ରଥମ ସ୍ୱାଧୀନତା ସଂଗ୍ରାମର ଜଣେ ନାୟିକା ଥିଲେ  । ସ୍ୱଦେଶ ଓ ସ୍ୱଜାତିକୁ ପରାଧୀନତାର ବନ୍ଧନରୁ ମୁକ୍ତ କରିବା ପାଇଁ ସେ ସଂଗ୍ରାମ କରିଥିଲେ । ପେଶବା ବାଜିରାଓଙ୍କ ବ୍ରହ୍ମାବର୍ତ୍ତ ରାଜପ୍ରାସାଦରେ ତାଙ୍କ ପୌଷ୍ୟପୁତ୍ର ନାନା ସାହେବଙ୍କ ପାଖରେ ପିଲାଅଦିନୁ ଖଡ୍ଗଚାଳନା, ଅଶ୍ୱାରୋହଣ, ବିଭିନ୍ନ ପ୍ରକାର ଶାରୀରିକ ବ୍ୟାୟାମ, ଦୁର୍ଦ୍ଦାନ୍ତ ହସ୍ତୀମାନଙ୍କୁ ଆୟତ କରିବା ଆଦି କଳାରେ ସେ ପାରଙ୍ଗମ ଥିଲେ । ଜୀବନୀ ଲକ୍ଷ୍ମୀବାଈଙ୍କ ଜନ୍ମ ୧୮୨୮ ମସିହା ନଭେମ୍ବର ୧୯ ତାରିଖରେ ବାରଣାସୀରେ ଏକ ବ୍ରାହ୍ମଣ ପରିବାରରେ ହୋଇଥିଲା । ତାଙ୍କ ପିଲାବେଳର ନାମ ମଣିକର୍ଣ୍ଣିକା ଓ ଡାକ ନାମ ମନୁ ଥିଲା । ତାଙ୍କ ପିତାଙ୍କ ନାମ ମୋରପନ୍ତ ତାମ୍ବେ ଓ ମାତାଙ୍କ ନାମ ଭାଗିରଥୀ ବାଈ ଥିଲା । ମନୁ, ମାତ୍ର ୪ବର୍ଷର ହେଇଥିବା ବେଳେ ତାଙ୍କ ମାତା ମୃତ୍ୟୁବରଣ କରିଥିଲେ । ଲକ୍ଷ୍ମୀବାଈ ଝାନସୀର ରାଜା ଗଙ୍ଗାଧର ରାଓଙ୍କୁ ବିବାହ କରିଥିଲେ । ତାଙ୍କର କୈଣସି ସନ୍ତାନ ନ ଥିଲେ । ୧୮୫୩ ମସିହାରେ ରାଜା ଗଙ୍ଗାଧରଙ୍କ ମୃତ୍ୟୁ ପରେ ତାଙ୍କର ପୌଷ୍ୟ ସନ୍ତାନ ଦାମୋଦରଙ୍କୁ ଇଂରେଜମାନେ ସ୍ୱୀକାର ନକରି ଝାନସୀକୁ ନିଜ କବଳ ନେଇଥିଲେ । ଏହି ସମୟରେ ରାଣୀ ଲକ୍ଷ୍ମୀବାଈ ବିରୋଧ କରିଥିଲେ । ଏହାର ଚାରିବର୍ଷ ପରେ ୧୮୫୭ରେ ଭାରତରେ ବିପ୍ଳବ ଆରମ୍ଭ ହୋଇଥିଲା । ୧୮୫୭ ମସିହା ମେ ମାସ ୧୨ ତାରିଖରେ ଦିଲ୍ଲୀର ଲାଲକିଲ୍ଲାରେ ଯେତେବେଳେ ସ୍ୱାଧୀନତାର ପତାକା ଉଡିଥିଲା, ସେତେବେଳେ ଝାନସୀର ଜନସାଧାରଣ ରାଣୀଙ୍କ ଆଦେଶକୁ ଅପେକ୍ଷା କରିରହିଥିଲେ । ପ୍ରଥମେ ଦିଲ୍ଲୀ ଓ ପରେ ଝାନସୀରେ ବିପ୍ଳବ ଆରମ୍ଭ ହୋଇଥିଲା । ଝାନସୀର ବିଭିନ୍ନ ଦୁର୍ଗ ମାନଙ୍କରେ ବିପ୍ଳବୀମାନଙ୍କ ଡରରେ ଆତ୍ମଗୋପନ କରିଥିବା ଅଳ୍ପ କେତେକ ଇଂରେଜମାନଙ୍କୁ ହଟାଇ ଝାନସୀ ସେନା ଦୁର୍ଗ ଉପରେ ବିଜୟ ପତାକା ଉଡାଇଥିଲେ ।
ସୋନା ମହାପାତ୍ର  (ଜନ୍ମ: ୧୭ ଜୁନ ୧୯୭୮) ଜଣେ ଭାରତୀୟ ଗାୟିକା ଓ ଗୀତ ଲେଖିକା  । ଭାରତରେ ଜଣାଶୁଣା, ସେ ଭାରତ ଓ ଭାରତ ବାହାରେ ଅନେକ ମଞ୍ଚ ସଙ୍ଗୀତ କାର୍ଯ୍ୟକ୍ରମରେ ଓ ସଙ୍ଗୀତ ଆଲବମ, ଏକକ ସଙ୍ଗୀତ ପରିବେଷଣ, ମଞ୍ଚ ପରିବେଷଣ, ସଙ୍ଗୀତ ଭିଡ଼ିଓ, ବଲିଉଡ଼ କଥାଚିତ୍ର ଆଦିରେ ଗୀତ ବୋଲିଛନ୍ତି । ସେ ମଧ୍ୟ ଡେଭିଡ଼ ବୋଇ, ଲେଟ୍ସ ଡାନ୍ସ  (ଡେଭିଡ଼ ବୋଇଙ୍କ ସଙ୍ଗୀତ)ରେ, ତଥା ରେ  "ଆଫଟର ଗ୍ଲୋ  ( ସଙ୍ଗୀତ)ରେ କଣ୍ଠଦାନ କରିଛନ୍ତି ଯାହା ସୁପରିଚିତ ହୋଇଥିଲା  । ପ୍ରାରମ୍ଭିକ ଜୀବନ ସୋନା ମହାପାତ୍ରଙ୍କ ପିତାମାତା ଉଭୟ ଓଡ଼ିଆ ଓ ସେ ଆନ୍ଧ୍ର ପ୍ରଦେଶର ବିଶାଖାପାଟଣାରେ ଜନ୍ମିତ ସେ ଭାରତର ବିଭିନ୍ନ ସ୍ଥାନରେ ଏବଂ ଆଫ୍ରିକାରେ ପିଲାଦିନ କଟାଇଥିଲେ । ସଙ୍ଗୀତ ୨୦୦୭ରେ ମହାପାତ୍ର ତାହାଙ୍କର ପ୍ରଥମ ଆଲବମ ସୋନି ରେକର୍ଡ଼ସରେ ସୋନା ପ୍ରକାଶ କରିଥିଲେ ଯେଉଁଥିରେ ନାନାଦି ପ୍ରକାରର ରକ ସଙ୍ଗୀତ, ରିଦିମ ଓ ବ୍ଲୁ, ଫ୍ଲେମେଙ୍କୋ, ହିନ୍ଦୁସ୍ଥାନି ଶାସ୍ତ୍ରୀୟ ସଙ୍ଗୀତ, ବାଉଲ ଓ ରୋମାନି ସଙ୍ଗୀତ . ୨୦୦୯ରେ ସେ ଦିଲ ଜଲେ ନାମକ ଏକକ ଆଲବମ ପ୍ରକାଶ କରିଥିଲେ । ସେ ଅମୀର ଖାଁ ପ୍ରଯୋଜିତ ଡେଲି ବେଲି କଥାଚିତ୍ରରେ ବେଦରଦୀ ରାଜା ବୋଲିଥିଲେ ଓ ଏଥିରେ ଏକ ଅତିଥି ଭୂମିକାରେ ଅଭିନୟ କରିଛନ୍ତି ।
‌‌ନଗର, ରାଜସ୍ଥାନ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଆମ୍ବେଦକେର୍ ‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ‌‌ନଗର, ରାଜସ୍ଥାନ ୨୭.୯୬୮୧ ଉତ୍ତର ଅକ୍ଷାଂଶ ଓ ୭୯.୦୬୪୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ‌‌ନଗର, ରାଜସ୍ଥାନ ସହରର ମୋଟ ଜନସଂଖ୍ୟା ୩୩୮୮୯ ଅଟେ । ସେଥି ମଧ୍ୟରୁ ୫୨.୨୧% ଜଣ ପରୁଷ ହୋଇଥିବା ବେଳେ ୪୭.୭୯% ଜଣ ନାରୀ ଅଟନ୍ତି । ‌‌ନଗର, ରାଜସ୍ଥାନର ସାକ୍ଷରତା ହାର ୬୨.୮୦% ଅଟେ । ଏହା ଜାତୀୟ ହାରଠାରୁ ୨.୦୪% ପ୍ରତିଶତ କମ ଅଟେ । ସେଥିରୁ ୩୫.୭୬% ପ୍ରତିଶତ ପୁରୁଷ ଓ ୨୭.୦୪% ନାରୀ ଅଟନ୍ତି । ୧୬.୧୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ‌‌ନଗର, ରାଜସ୍ଥାନର ସରକାରୀ ଭାଷା ଅଟେ ।
ନ୍ୟାରିକା ହୋଲକର‌ ଜଣେ ଭାରତୀୟ ବ୍ୟବସାୟୀ, ଚାଣକ୍ୟ ଏବଂ ଗୋଦ୍ରେଜ ପରିବାରର ଚତୁର୍ଥ ପିଢିର ସଦସ୍ୟ ଅଟନ୍ତି । ପ୍ରାଥମିକ ଜୀବନ ଏବଂ ଶିକ୍ଷା ନ୍ୟାରିକା ହୋଲକର ଗୋଦ୍ରେଜ ପରିବାରର ଜଣେ ସଦସ୍ୟ । ସେ ସ୍ମିତା ଏବଂ ବିଜୟ କୃଷ୍ଣଙ୍କ ଝିଅ ଏବଂ ଗୋଦ୍ରେଜ ଆଣ୍ଡ ବଏସର ଚେୟାରମ୍ୟାନ ତଥା ପରିଚାଳନା ନିର୍ଦ୍ଦେଶକ ଜାମସିଦ ଗୋଦ୍ରେଜଙ୍କ ଭାଣିଜୀ ଅଟନ୍ତି । ନ୍ୟାରିକା କଲୋରଡୋ କଲେଜରୁ ସ୍ନାତକ ହାସଲ କରିଥିଲେ ଏବଂ ଲଣ୍ଡନ ୟୁନିଭରସିଟିରୁ ଆଇନ ଶିକ୍ଷା ସମାପ୍ତ କରିଥିଲେ । ସେ ବାର ଆସୋସିଏସନ ଅଫ ଇଣ୍ଡିଆର ସଦସ୍ୟ ଏବଂ ବ୍ରିଟେନରେ ଜଣେ ଯୋଗ୍ୟ ଓକିଲ ଅଟନ୍ତି । ବୃତ୍ତି ନ୍ୟାରିକା ଏକ ଆଇନ ସଂସ୍ଥା ଆଇନି ବିଷୟକ  ( & ) ଭାବରେ ନିଜର କ୍ୟାରିଅର ଆରମ୍ଭ କରିଥିଲେ  । ସେ ଭାରତରେ ପୁଞ୍ଜି ବିନିଯୋଗ ଏବଂ ଫାର୍ମରେ ଏମ ଆଣ୍ଡ ଏରେ ବିଶେଷଜ୍ଞ ହେବା ପାଇଁ କମ୍ପାନୀମାନଙ୍କୁ ପରାମର୍ଶ ଦେଇଥିଲେ । ଏହା ପରେ, ସେ ୨୦୧୭ ମସିହାରେ ବୋର୍ଡ ଅଫ ଡାଇରେକ୍ଟର୍ସ ଭାବରେ ଗୋଦ୍ରେଜ ଆଣ୍ଡ ବଏସରେ ନିଯୁକ୍ତ ହୋଇଥିଲେ । କାର୍ଯ୍ୟନିର୍ବାହୀ ନିର୍ଦ୍ଦେଶକ ଭାବରେ ସେ ଡିଜିଟାଲ ରଣନୀତି, ବ୍ରାଣ୍ଡ ପରିଚାଳନା, ଆଇନଗତ ବିଷୟ ଏବଂ କମ୍ପାନୀରେ ମିଶ୍ରଣ ଏବଂ ଅଧିଗ୍ରହଣ ଦାୟିତ୍ୱରେ ଅଛନ୍ତି । ଚାଣକ୍ୟ ସେ ସେଣ୍ଟର ଫର ଆଡଭାନ୍ସମେଣ୍ଟ ଅଫ ଫିଲାଣ୍ଟ୍ରୋପି ଏବଂ ୟୁନାଇଟେଡ ୱାର୍ଲ୍ଡ କଲେଜ ଇଣ୍ଡିଆ ବୋର୍ଡର ସଦସ୍ୟ ଅଟନ୍ତି । ନ୍ୟରିକା ଚାଇଲ୍ଡ ରାଇଟ୍ସ ଆଣ୍ଡ ୟୁର ପୃଷ୍ଠପୋଷକ ଅଟନ୍ତି । ବ୍ୟକ୍ତିଗତ ଜୀବନ ନ୍ୟରିକା ଯଶବନ୍ତ ହୋଲକରଙ୍କୁ ବିବାହ କରିଛନ୍ତି । ସେ ଜଣେ ଯୋଗ ଅଭ୍ୟାସକାରୀ ଏବଂ ଜଣେ ଦୌଡାଳି ଅଟନ୍ତି । ସେ ପଢିବା, ପଦଯାତ୍ରା ଏବଂ ଫଟୋଗ୍ରାଫି ପସନ୍ଦ କରନ୍ତି ।
ସୋମି କୈସର,  (ଜନ୍ମ: ୧୫ ଜାନୁଆରୀ) ଜଣେ ବଙ୍ଗଳାଦେଶୀ ଅଭିନେତ୍ରୀ, ମଡେଲ ଏବଂ ପ୍ରଯୋଜିକା  । କେବେ ଅପଣା କେବେ ପର ନାଟକରୁ ସୋମି ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ଢାକା ନାଟ୍ୟ ସସ୍ଥାନ ପାଇଁ ସୋମି ବାର ବର୍ଷ ଧରି କାର୍ଯ୍ୟ କରିଥିଲେ । ୧୯୯୭ ମସିହାରେ ସେ ଧନସିରି ପ୍ରଡକ୍ସନ ନାମକ ତାଙ୍କର ପ୍ରଯୋଜନା ସଂସ୍ଥା ନିର୍ମାଣ କରିଥିଲେ । ୨୦୧୭ ମଇ ମାସରେ, ସେ ସମ୍ମିଳିତ ଗଣତାନ୍ତ୍ରିକ ପରିସଦ ପକ୍ଷରୁ ପ୍ରତିନିଧିତ୍ୱ କରି ଫେଦେରେସନ୍ ଅଫ୍ ବଙ୍ଗଳାଦେଶ ଚାମ୍ବରାସ୍ ଅଫ୍ କମର୍ସ ଆଣ୍ଡ ଇଣ୍ଡଷ୍ଟ୍ରିର ଜଣେ ନିର୍ଦ୍ଦେଶିକା ଭାବରେ ନିର୍ବାଚିତ ହୋଇଥିଲେ । ପ୍ରାରମ୍ଭିକ ଜୀବନ ଏବଂ ପରିବାର ସୋମି କୈସର ସାହିଦୁଲ୍ଲାଃ କୈସର ଏବଂ ପନ୍ନା କୈସରଙ୍କଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସାହିଦୁଲ୍ଲାଃ ଜଣେ ଉପନ୍ୟାସ ଲେଖକ । ତାଙ୍କ ମାଆ ପନ୍ନା ଜଣେ ଲେଖକ ଏବଂ ପୂର୍ବତନ ସଂସଦ । ସୋମିଙ୍କର ଜଣେ ସାନ ଭାଇ ଅଛନ୍ତି, ଅମିତାଭ କୈସର । ବଙ୍ଗଳାଦେଶର ପ୍ରାକ୍ତନ ରାଷ୍ଟ୍ରପତି ଏ. କ୍ୟୁ. ଏମ୍. ବଦ୍ରୁଦ୍ଦୋଜା ଚୌଧୁରୀ ହେଉଛନ୍ତି ସୋମିଙ୍କର ମଉସା । ସେଥିପାଇଁ ସୋମି ଏବଂ ମାହି ବି. ଚୌଧୁରୀ ଉଭୟ ସମ୍ପର୍କୀୟା ଭଉଣୀ । ଅଭିନୟ ଜୀବନ ୧୯୮୯ ମସିହାରେ ନିର୍ଦ୍ଦେଶକ ଅତିକ୍ୟୁଲ ହକୁଇ ଚୌଧୁରୀ ତାଙ୍କର ନାଟକ  'କେବେ ଅପଣା କେବେ ପର'  ପାଇଁ ଜଣେ ନୂଆ ନାୟିକାଙ୍କର ଅନୁସନ୍ଧାନରେ ଥିଲେ । ସେ ଏମିତି ଜଣେ ନାୟିକାଙ୍କୁ ଖୋଜୁଥିଲେ, ଯିଏକି ସେଠାକାର ସ୍ଥାନୀୟ ଭାଷା ନବାଲି ଠିକ୍ ଭାବରେ ଜାଣିଥିବ ଏବଂ ସେହି ଭାଷାରେ ଭଲ ଭାବରେ କଥା ହୋଇପାରୁଥିବ । ଏହି ପ୍ରକ୍ରିୟାରେ ସୋମି କୈସରଙ୍କୁ ତାଙ୍କର ପ୍ରଥମ ଅଭିନୟର ସୁଯୋଗ ମିଳିଥିଲା । ଏହାପରେ ସେ ଏକ ଉପନ୍ୟାସର କାହାଣୀ ପାଇଁ କାର୍ଯ୍ୟ କରିଥିଲେ ।  'ଯେତେ ଦୁରେ ଯାଇ'  ନାଟକର ମାତ୍ର ତିନୋଟି ଅଧ୍ୟାୟରେ ସେ ଅଭିନୟ କରିଥିଲେ । ଏହି ଉପନ୍ୟାସଟିର ରଚନା କରିଥିଲେ ଇମ୍‌ଦାଦୁଲ୍ ହକ୍ ମିଲନ ଏବଂ ନିର୍ଦ୍ଦେଶନା ଦେଇଥିଲେ ଅବଦୁଲାଃ ଅଲ୍ ମାମୁନ୍ । ଏହି ଧାରାବାହିକଟି ତାଙ୍କୁ ଅନେକ ସଫଳତା ଦେଇଥିଲା । ଏହାପରେ ସେ ନାକ୍କୋଟ୍ରେର ରାତ୍, ଛୋଟ ଛୋଟ ଢେଉ, ସ୍ପର୍ଶ, ଏକଜଣ, ଆରୟନ୍, ଆକାଶେ ଅନେକ ରାତ୍, ମୁକ୍ତି, ଅନ୍ତରେ ନିରନ୍ତର, ସ୍ୱପ୍ନ, ଠିକଣା ଆଦି ନାଟକରେ ଅଭିନୟ କରିଥିଲେ । ସୋମି କୈସର ଢାକା ନାଟ୍ୟ ସସ୍ଥାନରେ ବାର ବର୍ଷ ପାଇଁ କାର୍ଯ୍ୟ କରିଥିଲେ ।  'ହାଟ ହୋଡାଇ'  ନାଟକରେ ସେ ସ‌ହ ଅଭିନେତ୍ରୀ ଶାହିଦୁଜ୍ଜାମାନଙ୍କ ସ‌ହ ଅଭିନୟ କରିଥିଲେ । ୨୦୦୪ରେ ମୁକ୍ତିଲାଭ କରିଥିବା ଚଳଚ୍ଚିତ୍ର ଲ‌ଲୋନ ଚଳଚ୍ଚିତ୍ରରେ ଅଭିନୟ କରିଥିଲେ । ହସନ ରାଜା ନାମକ ଅନ୍ୟ ଏକ ଚଳଚ୍ଚିତ୍ରରେ ମଧ୍ୟ ସେ ଅଭିନୟ କରିଥିଲେ । ୨୦୦୨ରେ ମୁକ୍ତିଲାଭ କରିଥିବା ଏକ ଚଳଚ୍ଚିତ୍ରରେ ସେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଚଳଚ୍ଚିତ୍ର ନିର୍ମାତା ରିତ୍ୱିକ ଘାତକଙ୍କ ଜିବନୀ ଉପରେ ଆଧାରିତ ଥିଲା । ଏହି ଚଳଚ୍ଚିତ୍ରଟିର ନାମ ଥିଲା  'ଦ ନେମ୍ ଅଫ୍ ଏ ରିଭର୍' । ସୋମି କୈସର ଜଣେ ପ୍ରଯୋଜିକା ମଧ୍ୟ । ୧୯୯୭ ମସିହାରେ ସେ ତାଙ୍କର ଏକ ପ୍ରଯୋଜନା ସଂସ୍ଥା ନିର୍ମାଣ କରିଥିଲେ । ଏହି ସଂସ୍ଥାଟିର ନାମ ରଖିଥିଲେ  'ଧନସିରି ପ୍ରଡକ୍ସନ'  । ତାଙ୍କର ପ୍ରଯୋଜନା ସଂସ୍ଥା ଅଧୀନରେ ମୁକ୍ତି ଏବଂ ଅନ୍ତରେ ନିରନ୍ତର ଚଳଚ୍ଚିତ୍ର ମୁକ୍ତିଲାଭ କରିଥିଲା । ୨୦୧୩ ନଭେମ୍ବର ମାସରେ ତାଙ୍କର ପ୍ରଯୋଜନା ସଂସ୍ଥାର ବେତାର ବିଭାଗ ଧାନସିରି କମୁନିକେସନ ଲିମିଟେଡ, ବଙ୍ଗଳାଦେଶର ଏକ ବେସରକାରୀ ବେତାର ସେବାର ମାନ୍ୟତା ପାଇଥିଲା । ଏହି ବେତାର ସଂସ୍ଥାର ନାମ ରଖାଯାଇଥିଲା ରେଡ଼ିଓ ଆକ୍ଟିଭ୍ । ମଇ ୨୦୧୭ରେ, ସୋମି କୈସର ଫେଦେରେସନ୍ ଅଫ୍ ବଙ୍ଗଳାଦେଶ ଚାମ୍ବରାସ୍ ଅଫ୍ କମର୍ସ ଆଣ୍ଡ ଇଣ୍ଡଷ୍ଟ୍ରିର ଜଣେ ନିର୍ଦ୍ଦେଶିକା ଭାବରେ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସେ ସମ୍ମିଳିତ ଗଣତାନ୍ତ୍ରିକ ପରିସଦ ପକ୍ଷରୁ ପ୍ରତିନିଧିତ୍ୱ କରିଥିଲେ । ନିଜସ୍ୱ ଜୀବନ ସୋମି କୈସର ୧୯୯୯ ମସିହାରେ ରିଙ୍ଗୋଙ୍କୁ ବିବାହ କରିଥିଲେ । ବିବାହର ଦୁଇ ବର୍ଷ ପରେ ଉଭୟଙ୍କର ବିବାହ ବିଚ୍ଛେଦ ଘଟିଥିଲା ଏବଂ ଉଭୟ ଉଭୟଙ୍କୁ ଛାଡ଼ପତ୍ର ଦେଇଥିଲେ । ଏହାପରେ ୨୪ ଜୁଲାଇ ୨୦୦୮ରେ ସେ ମହମଦ ଏ ଆରଫତ୍‌ଙ୍କୁ ବିବାହ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୨୪ ନଭେମ୍ବର ବର୍ଷର ୩୨୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୨୯ତମ  । ବର୍ଷ ଶେଷ ହେବା ପାଇଁ ଆଉ ୩୭ ଦିନ ବାକି ଅଛି ।
କାର୍ବନ ମୋନୋକ୍ସାଇଡ ବିଷକ୍ରିୟା  (ଇଂରାଜୀ ଭାଷାରେ ) ସ୍ୱାଭାବିକ ଭାବରେ ପ୍ରଶ୍ୱାସରେ   କାର୍ବନ ମୋନୋକ୍ସାଇଡ   ବାଷ୍ପ ନେଲେ ସଂଘଟିତ ହୁଏ  । ଏହି ଅବସ୍ଥାରେ ଶର୍ଦ୍ଦି   ହେବା ଭଳି ଲକ୍ଷଣମାନ ବର୍ଣ୍ଣନା କରାଯାଏ ଓ ମୁଣ୍ଡ ବିନ୍ଧା, ମୁଣ୍ଡବୁଲା  , ଦୂର୍ବଳତା, ବାନ୍ତି, ଛାତି ଯନ୍ତ୍ରଣା  , ଦ୍ୱନ୍ଦ୍ୱ   ଇତ୍ୟାଦି ଲକ୍ଷଣମାନ ପ୍ରକାଶିତ ହୁଏ । ମାତ୍ରାଧିକ ବାଷ୍ପ ହେଲେ ଚେତନା ହାନୀ  , ଆରିଦମିଆ  , ଅପସ୍ମାର ବାତ   ଓ ମୃତ୍ୟୁ ହୋଇପାରେ । ଏହା ଯୋଗୁ ଚର୍ମ କ୍ୱଚିତ ଚେରି ଲାଲ ବର୍ଣ୍ଣ ଧାରଣ କରେ । ଦୀର୍ଘକାଳୀନ ଜଟିଳତାରେ ଥକ୍କାଣ, ସ୍ମରଣ ସମସ୍ୟା ଓ ଚଳପ୍ରଚଳ ସମସ୍ୟା ଦେଖାଯାଏ । ରୋଗୀ ଧୂମ୍ର ସଂସ୍ପର୍ଶରେ   ଆସୁଥିଲେ ସ୍ୟାନାଇଡ ବିଷକ୍ରିୟା   ସମ୍ଭାବନା ଚିନ୍ତା କରାଯାଏ । ଦୁଇ ପ୍ରକାର ଉପାୟରେ ଏହି ବିଷକ୍ରିୟା ହୁଏ; ଦୁର୍ଘଟଣା ଓ ଆତ୍ମହତ୍ୟା    '   । କାର୍ବନ ମୋନୋକ୍ସାଇଡ ଏକ ରଙ୍ଗ‌ହୀନ ଓ ଗନ୍ଧ‌ହୀନ ବାଷ୍ପ ଯାହା ପ୍ରଥମେ ଅଣଉତ୍ତେଜକ ଥାଏ । ଜୈବିକ ପଦାର୍ଥମାନଙ୍କର   ଅସମ୍ପୁର୍ଣ୍ଣ ଦ‌ହନ   ଫଳରେ ଏହି ବାଷ୍ପ ଉତ୍ପନ୍ନ ହୁଏ । ମୋଟୋର ଗାଡ଼ି  , ହିଟର ଓ କାର୍ବନ ଜାତୀୟ ଜାଳେଣି  ବ୍ୟବ‌ହାର କରୁଥିବା ଯନ୍ତ୍ରରୁ ଏହା ଉତ୍ପନ୍ନ ହୁଏ । ମେଥିଲିନ କ୍ଲୋରାଇଡ   ସଂସ୍ପର୍ଶରେ ଆସିଲେ ମଧ୍ୟ ଏହା ହୁଏ । ରକ୍ତରେ ଥିବା ହେମୋଗ୍ଲୋବିନ   ସ‌ହିତ କାର୍ବନ ମୋନୋକ୍ସାଇଡ ମିଶି କାର୍ବୋକ୍ସିହେମୋଗ୍ଲୋବିନ  ( ବା ) ନାମକ ପଦାର୍ଥରେ ପରିଣତ ହେବା ଫଳରେ ରକ୍ତର ଅମ୍ଳଜାନ   ବ‌ହନ କରିବା ଶକ୍ତି ଲୋପ ପାଇଯାଏ  । ଅଧିକନ୍ତୁ ମାୟୋଗ୍ଲୋବିନ  , ମାଇଟିକଣ୍ଡ୍ରିଆଲ ସାଇଟୋକ୍ରୋମ ଅକ୍ସିଡେଜ   ଇତ୍ୟାଦି ପ୍ରଭାବିତ ହୁଅନ୍ତି । କାର୍ବୋକ୍ସିହେମୋଗ୍ଲୋବିନ ସ୍ତର ଅଣଧୂମ୍ରପାୟୀଙ୍କର ୩% ଓ ଧୂମ୍ରପାୟୀଙ୍କର ୧୦%ରୁ ଅଧିକ ହେଲେ ଏହି ରୋଗ ନିର୍ଣ୍ଣୟ କରାଯାଏ । କାର୍ବନ ମୋନୋକ୍ସାଇଡ ଅନ୍ୱେଷକ ଯନ୍ତ୍ର   , ଗ୍ୟାସ ଯନ୍ତ୍ରପାତିର   ନିର୍ଗମନ ବ୍ୟବସ୍ଥା, ଚିମନି ପରିଷ୍କାର ରଖିବା ଓ ଗାଡ଼ିମାନଙ୍କର ନିଷ୍କାସନ ପ୍ରଣାଳୀ   ଭଲ ଅବସ୍ଥାରେ ରଖିବାଦ୍ୱାରା ଏହି ବିଷକ୍ରିୟା ପ୍ରତିଷେଧ ହୋଇପାରିବ । ରୋଗୀଙ୍କୁ ୧୦୦% ଅମ୍ଳଜାନ  (100% ) ଓ ସାହାଯ୍ୟକାରୀ ଯତ୍ନ ଦିଆଯାଏ  । ଲକ୍ଷଣ ନରହିବା ପର୍ଯ୍ୟନ୍ତ ଚିକିତ୍ସା ଚାଲୁରହେ ଓ କାର୍ବୋକ୍ସିହେମୋଗ୍ଲୋବିନ ସ୍ତର ବିପଦ ସ୍ତରଠାରୁ କମ ରଖିବାକୁ  (<୧୦%) ଚେଷ୍ଟା କରାଯାଏ  । ସାଂଘାତିକ କେଶ୍‌ରେ ହାଇପରବାରିକ ଅମ୍ଳଜାନ ଥେରାପି   ଦିଆଯାଉଥିଲେ ମଧ୍ୟ ସାଧାରଣ ଅମ୍ଳଜାନଠାରୁ ଏହାର ଉପକାରୀତା ସ୍ପଷ୍ଟ ହେଉନାହିଁ । ଏହି ରୋଗୀମାନଙ୍କ ମଧ୍ୟରୁ ମୃତ୍ୟୁ ସଙ୍କଟ ପ୍ରାୟ ୧-୩୦% ରହେ । ଯୁକ୍ତରାଷ୍ଟ୍ର ଆମେରିକାରେ କାର୍ବନ ମୋନୋକ୍ସାଇଡ ବିଷକ୍ରିୟା ଅତି ସାଧାରଣ ଓ ଏହା ଯୋଗୁ ବାର୍ଷିକ ୨୦,୦୦୦ ରୋଗୀ ଆଶୁ ଚିକିତ୍ସାକୁ ଆସନ୍ତି । ଅନେକ ଦେଶମାନଙ୍କରେ ଏହା ଏକ ଘାତକ ବିଷକ୍ରିୟା । ଅଣଅଗ୍ନିକାଣ୍ଡ କାର୍ବନ ମୋନୋକ୍ସାଇଡ ବିଷକ୍ରିୟାଦ୍ୱାରା ଯୁକ୍ତରାଷ୍ଟ୍ର ଆମେରିକାରେ ବାର୍ଷିକ ୪୦୦ ମୃତ୍ୟୁ ହୁଏ । ବିଦ୍ୟୁତ ଶକ୍ତି ଅଭାବରୁ   ବ‌ହନୀୟ ବା ପୋଟେବ୍ଲ ଜେନେରେଟର   ବ୍ୟବ‌ହାର ଯୋଗୁ ଶୀତଦିନେ ଏହି ବିଷକ୍ରିୟା ଅଧିକ ହୁଏ । ପୁରାତନ ଇତିହାସ ସମୟରେ ମଧ୍ୟ ଏହି ବାଷ୍ଟ ବିଷୟରେ ଜ୍ଞାନ ଥିଲା । ସନ ୧୮୭୫ରେ ହେମୋଗ୍ଲୋବିନ ଉପରେ ଏହାର ପ୍ରଭାବ ବିଷୟ ଜଣାପଡ଼ିଥିଲା ।
ସେଫ୍ଟୋଲୋଜେନ/ଟାଜୋବ୍ୟାକ୍ଟାମ, ବିକ୍ରୟ ନାମ ହେଉଛି ଜେରବାକ୍ସା, ହେଉଛି ଏକ ମିଶ୍ରିତ ଆଣ୍ଟିବାୟୋଟିକ୍ ଯାହା ଜଟିଳ ମୂତ୍ରନଳୀ ସଂକ୍ରମଣ, ହସ୍ପିଟାଲରେ ମିଳିଥିବା ନିମୋନିଆ ଏବଂ ଜଟିଳ ଉଦରସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ଉଦର ସଂକ୍ରମଣ ପାଇଁ ଏହା ମେଟ୍ରୋନିଡାଜୋଲ ସହିତ ମିଳିତ ଭାବରେ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡବିନ୍ଧା, କୋଷ୍ଠକାଠିନ୍ୟ, ତରଳ ଝାଡ଼ା ଏବଂ ଜ୍ୱର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍ ଏବଂ କ୍ଲୋଷ୍ଟ୍ରିଡିଏଡସ୍ ଡିଫାଇସିଲ୍ ସଂକ୍ରମଣ ହୋଇପାରେ । ସେଫ୍ଟୋଲୋଜେନ ହେଉଛି ଏକ ସେଫାଲୋସ୍ପୋରିନ, ଯାହା ବ୍ୟାକ୍ଟେରିଆ କୋଷର କାନ୍ଥକୁ ବ୍ୟାହତ କରୁଥିବାବେଳେ - ଲାକ୍ଟାମେଜ୍ର କାର୍ଯ୍ୟକଳାପକୁ ଟାଜୋବ୍ୟାକ୍ଟାମ ଅବରୋଧ କରିଥାଏ, ଯାହା ସେଫ୍ଟୋଲୋଜାନକୁ ଅବକ୍ଷୟରୁ ରକ୍ଷା କରିଥାଏ । ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୫ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ଏହାର ୧.୫ଗ୍ରାମର ୧୦ ମାତ୍ରାର ଔଷଧର ମୂଲ୍ୟ ୨୦୨୧ରେ ୬୭୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୁଲ୍ୟ ପ୍ରାୟ ୧,୩୦୦ ଡଲାର ଅଟେ ।
ଓଡ଼ିଶାର ମୟୂରଭଞ୍ଜ ଜିଲ୍ଲାର ସଦର ମହକୁମା ବାରିପଦାଠାରୁ ୩୦ କି.ମି.ଦୂରରେ ୧୮ ନମ୍ବର ଜାତୀୟ ରାଜପଥକୁ ଲାଗି ବେତନଟୀ ପଞ୍ଚାୟତ ସମିତି ଅବସ୍ଥିତ । ସମୁଦାୟ ପୁରୁଷ ସଂଖ୍ୟା ୫୪୫୬୪ ଓ ମହିଳା ସଂଖ୍ୟା ୫୨୮୩୦ । ସ୍ୱାଧୀନତା ସଂଗ୍ରାମୀ କଙ୍କା ଓ କାଳିଆଙ୍କ ନାମରେ ନାମିତ ଏକ ଛକ ଅଛି । ଏଠାରୁ ବୋବେଇ ଦଉଡ଼ି ଓ ଶାଳ ପତ୍ରରେ ତିଆରି ଖଲି ଓ ଦନା ପ୍ରସ୍ତୁତ ହୋଇ ଭାରତର ବିଭିନ୍ନ ସହରକୁ ପ୍ରେରଣ କରାଯାଇଥାଏ । ଶିକ୍ଷା ବେତନଟୀ ମହାବିଦ୍ୟାଳୟ, ଏମ୍ . ପି. ସି. ସରକାରୀ ଉଚ୍ଚବିଦ୍ୟାଳୟ,ସରକାରୀ ବାଳିକା ଉଚ୍ଚ ବିଦ୍ୟାଳୟ ଶିକ୍ଷାନୁଷ୍ଠାନ ଅଛି । ପ୍ରାଥମିକ ଓ ଉଚ୍ଚ ପ୍ରାଥମିକ ଶିକ୍ଷା ପାଇ ଭୋଗବାଟୀ ପ୍ରାଥମିକ ବିଦ୍ୟାଳୟ, ବେତନଟୀ ପ୍ରାଥମିକ ବିଦ୍ୟାଳୟ, ଶାରଦା ଶିକ୍ଷାନିକେତନ, ଅରବିନ୍ଦ ଶିକ୍ଷାକେନ୍ଦ୍ର, ବିବେକାନନ୍ଦ ଶିକ୍ଷାକେନ୍ଦ୍ର, ସରସ୍ୱତୀ ଶିଶୁମନ୍ଦିର ଅଛି । ଅମ୍ବିକା ଆଇ.ଟି.ସି.,ଗୁରୁପ୍ରସାଦ ଆଇ.ଟି.ସି, ଚକ୍ରଧର ଆଇ.ଟି.ସି ତାଲିମ କେନ୍ଦ୍ର ଅଛି । ଦର୍ଶନୀୟ ସ୍ଥାନ ହନୁମାନ ମନ୍ଦିର, ଲକ୍ଷ୍ମୀନାରାୟଣ ମଂଦିର, ଚଣ୍ଡୀ ମନ୍ଦିର, ମଠ ମନ୍ଦିର ଏହାର କେନ୍ଦ୍ରରେ ଅବସ୍ଥିତ । ବଣଭୋଜି ପାଇ ପାଂଉସିଆ ବନ୍ଧ ୨ କି.ମି. ଦୂରରେ ଅବସ୍ଥିତ । ମାଣତ୍ରୀଠାରେ ଥିବା ପ୍ରସିଦ୍ଧ କଖାରୁଆ ବୈଦ୍ୟନାଥଙ୍କ ମନ୍ଦିର ବେତନଟୀଠାରୁ ୧୨ କି.ମି. ଦୂରରେ ଅବସ୍ଥିତ । କାର୍ଯ୍ୟାଳୟ ବି.ଏସ୍.ଏନ.ଏଲ. ଅଫିସ, ବି.ଇ.ଓ ଅଫିସ୍, ଦମକଳ କେନ୍ଦ୍ର, ଥାନା, ରେଳ ଷ୍ଟେସନ୍, ପ୍ରାଥମିକ ସ୍ୱାସ୍ଥ୍ୟ କେନ୍ଦ୍ର, ଟ୍ରେଜେରୀ, ତହସିଲ୍ ଅଫିସ୍, ଉପ ଡାକଘର, ଷ୍ଟେଟ୍ ବ୍ୟାଙ୍କ ଅଫ୍ ଇଣ୍ଡିଆ, ବ୍ୟାଙ୍କ ଅଫ୍ ଇଣ୍ଡିଆ, ୟୁନାଇଟେଡ଼ ବ୍ୟାଙ୍କ ଅଫ ଇଣ୍ଡିଆ, ମୟୂରଭଞ୍ଜ ସେଣ୍ଟ୍ରାଲ୍ କୋଅପରେଟିଭ୍ ବ୍ୟାଙ୍କ, ଗ୍ର୍ୟାମ୍ୟ ବ୍ୟାଙ୍କର ଶାଖା ଅଛି ।
ଏଣ୍ଡୋମେଟ୍ରିଓସିସ  (ଇଂରାଜୀରେ ) ଏକ ରୋଗ ଯେଉଁଥିରେ ଜରାୟୁର ଅଭ୍ୟନ୍ତରରେ ସାଧାରଣତଃ ବଢ଼ୁଥିବା ତନ୍ତୁ ତାହାର ବାହାରେ ପାଖରେ ବଢ଼େ  । ପେଲଭିସ ଯନ୍ତ୍ରଣା ଓ ବନ୍ଧ୍ୟାଦୋଷ ଏହାର ମୂଖ୍ୟ ଲକ୍ଷଣ । ପାଖାପାଖି ଅର୍ଦ୍ଧେକ ସଂଖ୍ୟକ ମହିଳାଙ୍କର କ୍ରନିକ ପେଲଭିକ ଯନ୍ତ୍ରଣା ହୁଏ ଓ ୭୦ % ମହିଳାଙ୍କର ଋତୁସ୍ରାବ ସମୟରେ ଯନ୍ତ୍ରଣା ହୁଏ । ଯୌନ ସମ୍ଭୋଗ ସମୟରେ କଷ୍ଟ ହୁଏ । ପ୍ରାୟ ଅଧା ଲୋକଙ୍କର ବନ୍ଧ୍ୟାଦୋଷ ହୁଏ । ପରିସ୍ରା ଓ ଝାଡ଼ା ଗୋଳମାଳ ଲକ୍ଷଣ କମ ଦେଖାଯାଏ । ପ୍ରାୟ ୨୫ % ମହିଳାଙ୍କର କୌଣସି ଲକ୍ଷଣ ନ ଥାଏ । ଏଣ୍ଡୋମେଟ୍ରିଓସିସ ରୋଗୀ ଉଭୟ ସାମାଜିକ ଓ ମାନସିକ ପ୍ରଭାବର ଶୀକାର ହୁଅନ୍ତି । ଏହି ରୋଗର କାରଣ ସ୍ପଷ୍ଟ ନୁହେଁ । ପାରିବାରିକ ଇତିହାସ ଥିଲେ ଏହି ରୋଗ ସମ୍ଭାବନା ବା ସଙ୍କଟ ରହେ । ଅଧିକାଂଶ କ୍ଷେତ୍ରରେ ଓଭାରି, ଫାଲୋପିଆନ ଟ୍ୟୁବ ଓ ଜରାୟୁ ସଂଲଗ୍ନ ତନ୍ତୁରେ ଏହି ରୋଗ ହୁଏ । କ୍ୱଚିତ ଦେହର ଅନ୍ୟ ଅଂଶରେ ମଧ୍ୟ ଏହି ରୋଗ ହୋଇପାରେ । ଏଣ୍ଡୋମେଟ୍ରିଓସିସ ଅଞ୍ଚଳରୁ ପ୍ରତ୍ୟେକ ମାସରେ ରକ୍ତସ୍ରାବ ହୋଇ ପ୍ରଦାହ ହୁଏ ଓ ସ୍କାର ତିଆରି ହୁଏ । ଏହି ରୋଗରେ ହେଉଥିବା ତନ୍ତୁ ବୃଦ୍ଧି କର୍କଟ ନୁହେଁ । ଲକ୍ଷଣ ଓ ମେଡିକାଲ ଇମେଜିଙ୍ଗ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ବାୟୋପ୍ସି କରି ସଠିକ ଭାବରେ ରୋଗ ନିର୍ଣ୍ଣୟ କରାଯାଏ । ସମ ଲକ୍ଷଣ ଥିବା ଅନ୍ୟ ରୋଗଙ୍କର ନାମ ଇରିଟେବ୍ଲ ବାୱେଲ ସିଣ୍ଡ୍ରୋମ, ଇଣ୍ଟେସ୍ଟାଇନାଲ ସିସ୍ଟାଇଟିସ ଓ ଫାଇବ୍ରୋମ୍ୟାଲଜିଆ । ସମ୍ଭାବ୍ୟ ପ୍ରମାଣରୁ ଜଣାଯାଉଛି, ମିଶ୍ରିତ ଓରାଲ କଣ୍ଟ୍ରାସେପ୍ଟିଭ ପିଲ ଖାଇଲେ ଏହି ରୋଗ ସଙ୍କଟ କମିଯାଏ । ବ୍ୟାୟାମ ଓ ମଦ୍ୟତ୍ୟାଗ ଏହି ରୋଗ ସଙ୍କଟ ଦୂର କରିପାରେ । ଏଣ୍ଡୋମେଟ୍ରିଓସିସ ରୋଗ ଆରୋଗ୍ୟ ହୁଏ ନାହିଁ, କିନ୍ତୁ ଅନେକ ପ୍ରକାର ଅପଚାରଦ୍ୱାରା ଉପଶମ ହୁଏ । ଯନ୍ତ୍ରଣା ନିବାରକ ଔଷଧ, ହରମୋନ ଚିକିତ୍ସା କିମ୍ବା ଅପରେଶନ କରାଯାଇ ପାରେ । କଷ୍ଟ ନିବାରଣ ନିମନ୍ତେ ଏନ.ଏସ.ଏ.ଆଇ.ଡି. ଦଳର ନାପ୍ରୋକ୍ସେନ ଦିଆଯାଏ । ଜନ୍ମ ନିରୋଧ ପିଲର ସକ୍ରିୟ ଅଂଶ ଲଗାତାର ଦେଲେ କିମ୍ବା ଜରାୟୁ ଭିତରେ ପ୍ରୋଜେସ୍ଟେରନ ଦେଲେ ଉପକାର ମିଳେ । ଗୋନାଡ଼ୋଟ୍ରୋପିନ-ରିଲିଜିଙ୍ଗ ହରମୋନ ଆଗୋନିଷ୍ଟ ଦେଲେ ଗର୍ଭାଧାନ ସମ୍ଭବ ହୁଏ । ସାଧାରଣ ଉପଚାରରେ ଇନ୍ନତି ନ ହେଲେ ଅପରେଶନ କରି ଏଣ୍ଡୋମେଟ୍ରିଓସିସ ତନ୍ତୁ କାଢ଼ି ଦିଆଯାଏ । ରଫ୍ ହିସାବରେ ୬-୧୦ % ମହିଳାଙ୍କର ଏଣ୍ଡୋମେଟ୍ରିଓସିସ ରୋଗ ହୁଏ । ତୃତୀୟ ଓ ଚତୁର୍ଥ ଦଶକ ବୟସରେ ସାଧାରଣତଃ ଏହି ରୋଗ ହୁଏ । ସନ ୨୦୧୩ରେ ଏହି ରୋଗ ଯୋଗୁ ମାତ୍ର ୨୦୦ ଲୋକ ପୃଥିବୀରେ ମରିଥିଲେ । ସନ ୧୯୨୦ରେ ଏହି ରୋଗ ଏକ ସ୍ୱତନ୍ତ୍ର ରୋଗର ମାନ୍ୟତା ପାଇଲା । ଏହା ପୂର୍ବରୁ ଏଣ୍ଡୋମେଟ୍ରିଓସିସ ଓ ଆଡେନୋମାୟୋସିସ ଏକା ରୋଗ ଭାବରେ ବିବେଚିତ ହେଉଥିଲା । ଏହାର ପ୍ରଥମ ବର୍ଣ୍ଣନାକାରଙ୍କ ନାମ ଅଜଣା ହୋଇ ରହିଯାଇଛି ।
ଡଲି ଅନବର  (୧ ଜୁଲାଇ ୧୯୪୮- ୩ ଜୁଲାଇ ୧୯୯୧) ଜଣେ ବଙ୍ଗଳାଦେଶି ମଞ୍ଚ, ଦୂରଦର୍ଶନ ଏବଂ କଥାଚିତ୍ର ଅଭିନେତ୍ରୀ ଥିଲେ  । ଏତଦ ବ୍ୟତୀତ ସେ ସାତଦିନ ପତ୍ରିକାର ଲେଖିକା ଏବଂ ସମ୍ପାଦକ ଥିଲେ । ୧୯୭୯ରେ ତାଙ୍କୁ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ସୁର୍ଯୋ ଦିଘଲ ବାରି ଚଳଚ୍ଚିତ୍ର ପାଇଁ ତାଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ପ୍ରାରମ୍ଭିକ ଜୀବନ ଡଲି ଅନବର ୧ ଜୁଲାଇ ୧୯୪୮ରେ ଉତ୍ତର ବଙ୍ଗଳାର ଯେସୋରଠାରେ ଜନ୍ମଗ୍ରହଣ କରିଥିଲେ । ତାଙ୍କ ମାଆ ନିଲିମା ଇବ୍ରାହିମ ଜଣେ ରାଜନିତୀଜ୍ଞ ଥିଲେ ଏବଂ ବାପା ଥିଲେ ମହମଦ ଇବ୍ରାହିମ । ପ୍ରାକ୍ତନ ଚଳଚ୍ଚିତ୍ର ନିର୍ଦ୍ଦେଶକ ଏବଂ ସାମ୍ବାଦିକ ଅଲାମଗିରି କବିରଙ୍କର ଭାଉଜ ଥିଏଲ ଡଲି ଅନବର । ୧୯୭୦ ଦଶକରେ ସେ ଢାକା ବିଶ୍ୱବିଦ୍ୟାଳୟରୁ ବଙ୍ଗଳା ସାହାତ୍ୟରେ ସ୍ନାତକ ହାସଲ କରିଥିଲେ । ଅଭିନୟ ଜୀବନ ଡଲି ଅନବର ଛୋଟବେଳୁ ଅଭିନୟ ଜଗତରେ ପ୍ରବେଶ କରିଥିଲେ । ସେ ପ୍ରଥମେ ମଞ୍ଚ ଅଭିନୟ ଜରିଆରେ ଅଭିନୟ ଦୁନିଆରେ ପାଦ ଥାପିଥିଲେ । ଡଲି ମାତ୍ର ୧୩ ବର୍ଷ ବୟସରେ ମଞ୍ଚରେ ଅଭିନୟ କରିବା ଆରମ୍ଭ କରିଥିଲେ । ଏହା ପରେ ୧୬ ବର୍ଷ ବୟସରେ ଡଲି ବଙ୍ଗଳାଦେଶର ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ସେ ବଙ୍ଗଳା ଦୂରଦର୍ଶନ ଧାରାବାହିକ ଅକ୍ତଳ ଡୋଟଳରେ ଅଭିନୟ କରିଥିଲେ । ଏହି ଧାରାବାହିକଟି ପ୍ରେଫେସର ମୁନୀର ଚୌଧୁରୀ ରଚନା କରିଥିଲେ । ସେ ୧୯୮୦ ଦଶକରେ ଚଳଚ୍ଚିତ୍ର ଜଗତରେ ପ୍ରବେଶ କରିଥିଲେ । ସୁର୍ଯୋ ଦିଘଲ ବରି ଚଳଚ୍ଚିତ୍ର ଜରିଆରେ ସେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ୧୯୮୬ରେ ତାଙ୍କ ଅଭିନୀତ ଚଳଚ୍ଚିତ୍ର ଦ‌ହନ ମୁକ୍ତିଲାଭ କରିଥିଲା । ଏଥି ସ‌ହ ସେ ଅନେକ ଛୋଟ ଡକୁମେଣ୍ଟାରୀ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ୧୯୮୦ ଦଶକରେ ବଙ୍ଗଳାଦେଶର ରାଜନୈତିକ ବ୍ୟବସ୍ଥାର ବିରୋଧ କରିବାରୁ ଡଲିଙ୍କୁ ଅନେକ ସମୟରେ ବିଭିନ୍ନ ଚଳଚ୍ଚିତ୍ରରୁ ବାହାର କରି ଦିଆ ଯାଇଥିଲା । ଏମିତି ତାଙ୍କୁ ଅଭିନେତ୍ରୀ ଭାବରେ କୌଣସି ଚଳଚ୍ଚିତ୍ରରେ କାମ ମିଳିନଥିଲା । ଫଳରେ ସେ ୧୯୮୦ରୁ ୧୯୯୦ ମଧ୍ୟ ଏକ ସାପ୍ତାହିକ ପତ୍ରିକାର ଲେଖକ ଏବଂ ସମ୍ପାଦକ ଭାବରେ କର୍ଯ୍ୟ କରିଥିଲେ । ଏହି ପତ୍ରିକାଟିର ନାମ ଥିଲା  'ସାତଦିନ'  । ପୁରସ୍କାର ୧୯୭୯ରେ ଡଲି ତାଙ୍କର ପ୍ରଥମ ଚଳଚ୍ଚିତ୍ର ପାଇଁ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ସେ ଶ୍ରେଷ୍ଠ ନାରୀ ଅଭିନେତ୍ରୀ ଭାବରେ ଜାତୀୟ ପୁରସ୍କାର ପାଇଥିଲେ । ସେହିବର୍ଷ ତାଙ୍କୁ ସାମ୍ବାଦିକ ସଂଘ ତରଫରୁ ଆୟୋଜନ କରାଯାଉଥିବା ପୁରସ୍କାର ଉତ୍ସବରେ ମଧ୍ୟ ଶ୍ରେଷ୍ଠ ଅଭିନେତ୍ରୀ ସମ୍ମାନ ମିଳିଥିଲା । ୧୯୮୭ରେ ତାଙ୍କୁ ୟୁନେସ୍କୋ ତରଫରୁ ଫଟୋଗ୍ରାଫି ପୁରସ୍କାର ପ୍ରଦାନ କରାଯାଇଥିଲା । ନିଜସ୍ୱ ଜୀବନ ଏବଂ ମୃତ୍ୟୁ ଡଲି ଅନବର ୧୯୬୬ରେ ରଜିଉଦ୍ଦିନ ଅହମଦଙ୍କୁ ବିବାହ କରିଥିଲେ । ଅହମଦ ଜଣେ ଛାତ୍ର ନେତା ଥିଲେ ଏବଂ ପରବର୍ତ୍ତୀ ସମୟରେ ସେ ରାଜନୀତିରେ ପ୍ରବେଶ କରିଥିଲେ ଏବଂ ରାଜନିତୀଜ୍ଞା ସାଜିଥିଲେ । ଉଭୟ ଦମ୍ପତିଙ୍କର ୧୯୭୨ରେ ଏକ ପୁତ୍ର ସନ୍ତାନ ଜନ୍ମ ହୋଇଥିଲା । ତା 'ର ନାମ ରାଜିବ ଅହମଦ ପାର୍ଥ । ଏହି ଦମ୍ପତିଙ୍କର ୧୯୭୯ରେ ବିବାହ ବିଚ୍ଛେଦ ହୋଇଥିଲା ଏବଂ ଉଭୟ ଉଭୟଙ୍କୁ ଛାଡ଼ପତ୍ର ଦେଇଥିଲେ । ଏହାପରେ ଡଲି ଅନବର ହୁସେନ‌ଙ୍କୁ ବିବାହ କରିଥିଲେ । ହୁସେନ ଜନେ ଛାୟାଚିତ୍ରକାର ଏବଂ ଚଳଚ୍ଚିତ୍ରରେ କାର୍ଯ୍ୟ କରୁଥିଲେ । ୩ ଜୁଲାଇ ୧୯୯୧ରେ ଡଲି ଅନବର ଆତ୍ମହତ୍ୟା କରିଥିଲେ । ସେ ଘରେ ପେଟରେ ଯନ୍ତ୍ରଣା ଅନୁଭ କରିବା ଫଳରେ ତାଙ୍କୁ ଢାକା ମେଡିକାଲ କଲେଜ ଏବଂ ହସ୍ପାତାଳରେ ଭର୍ତ୍ତି କରାଯାଇଥିଲା । ସେହିଦିନ ରାଇତରେ ସେ ସେଇଠି ପ୍ରାଣ ହରାଇଥିଲେ ।
ମଦରଙ୍ଗା ଶାଗ ଓଡ଼ିଶାରେ ଖିଆଯାଉଥିବା ଶାଗ ମାନଂକ ଭିତରେ ଅନ୍ୟତମ ଶାଗ ଅଟେ । ଏହା ଭାରତ ତଥା ଦକ୍ଷିଣ-ପୂର୍ବ ଏସିଆରେ ଖାଦ୍ୟ ତଥା ଔଷଧୀୟ ଗୁଣ ପାଇଁ ବ୍ୟବହାର ହୋଇଥାଏ । ଇଂରାଜୀ ଉଦ୍ଭିଦ ବିଜ୍ଞାନ ଭାଷାରେ ଏହାର ନାମ ହେଉଛି  " "  ।
ବୃନ୍ଦାବନ ଚନ୍ଦ୍ର ସିଂହ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ବୃନ୍ଦାବନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ନୟାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ବୃନ୍ଦାବନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କାର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବୃନ୍ଦାବନ ୧୯୬୬ ମସିହାରେ ମୃତ୍ୟୁବରଣ କରିଥିଲେ । ୨୧ ଫେବୃଆରୀ ୧୯୬୬ରେ ତାଙ୍କ ପାଇଁ ବିଧାନ ସଭାରେ ଶୋକ ପାଳନ କରାଯାଇଥିଲା ।
ଭାରତୀୟ ସଂଖ୍ୟା ପ୍ରଣାଳୀରେ ବସ୍ତୁ ଗୁଡିକୁ ଗଣିବା ପାଇଁ ଏକ ନିର୍ଦ୍ଦିଷ୍ଟ ପଦ୍ଧତିର ସଂଖ୍ୟାସବୁକୁ ବ୍ୟବହାର କରାଯାଉଛି । ଏହି ପଦ୍ଧତିର ସଂଖ୍ୟାସବୁ ହେଲା ୧,୨,୩, ........ ଇତ୍ୟାଦି । ୧ଠାରୁ ଆରମ୍ଭ ଏହି ସଂଖ୍ୟା ଶ୍ରେଣୀକୁ ଗଣନ ସଂଖ୍ୟା କୁହାଯାଏ । ଗଣନ ସଂଖ୍ୟା ସମୂହର ପ୍ରତ୍ୟେକ ସଂଖ୍ୟାକୁ ନିର୍ଦ୍ଦିଷ୍ଟ ବସ୍ତୁ ସମୂହର ସଂଖ୍ୟା ସହ ସମ୍ବନ୍ଧିତ କରାଯାଇଥାଏ । ଏଗୁଡିକୁ ମଧ୍ୟ ପ୍ରାକୃତିକ ସଂଖ୍ୟା କୁହାଯାଏ । ଗାଣିତିକ ଧର୍ମ ଗଣନ ସଂଖ୍ୟା ଗୁଡିକର କିଛି ଗାଣିତିକ ଧର୍ମ ହେଉଛି: ଶୁନ  (୦ ) ଗଣନ ସଂଖ୍ୟା ଶ୍ରେଣୀର ଅନ୍ତର୍ଭୁକ୍ତ ନୁହେଁ  । କାରଣ ବସ୍ତୁର ଗଣନା ସବୁବେଳେ ୧ରୁ ଆରମ୍ଭ ହୋଇଥାଏ । ସର୍ବନିମ୍ନ ଗଣନ ସଂଖ୍ୟା ହେଉଛି ୧ । ପ୍ରତ୍ୟେକ ଗଣନ ସଂଖ୍ୟାର ଏକ ପରବର୍ତ୍ତୀ ସଂଖ୍ୟା ରହିଛି ଯାହାକି ପୂର୍ବବର୍ତ୍ତୀ ସଂଖ୍ୟାରେ ଏକ ଯୋଗ କଲେ ମିଳିଥାଏ । ସେହିପରି  ( ୧ ) ବ୍ୟତୀତ ପ୍ରତ୍ୟେକ ଗଣନ ସଂଖ୍ୟାର ଏକ ପୂର୍ବବର୍ତ୍ତୀ ଗଣନ ସଂଖ୍ୟା ରହିଛି ଯାହାକି ପରବର୍ତ୍ତୀ ସଂଖ୍ୟାରୁ ଏକ ବିୟୋଗ କଲେ ମିଳିଥାଏ  । ବୃହତ୍ତମ ଗଣନ ସଂଖ୍ୟା ନାହିଁ ।
ହାଥନୀ କୁଣ୍ଡ ବାରେଜ , ଏକ କଂକ୍ରିଟ ନିର୍ମିତ ବାରେଜ । ଏହା ଭାରତୀୟ ରାଜ୍ୟ ହରିୟାଣାର ଯମୁନା ନଦୀ ତୀରରେ ଥିବା ଯମୁନା ନଗର ଜିଲ୍ଲାରେ ଅକ୍ଟୋବର 1996 ମସିହାରୁ 1999 ଜୁନ ମଧ୍ୟରେରେ ନିର୍ମିତ ହୋଇଥିଲା ।ଏହା 1873 ମସିହାରେ ନିର୍ମିତ 3 କିଲୋମିଟର ତଳକୁ ଥିବା ତାଜେବଳ ବାରେଜ ଅକାମି ହେବା କାରଣରୁ ନିର୍ମିତ ହେଇଥିଲା । ଏହି ବାରେଜଦ୍ୱାରା ଯମୁନା ନଦୀ ଜଳକୁ ପଶ୍ଚିମ ଓ ପୂର୍ବ କେନାଲକୁ ଛାଡିଥାଏ । ଏହି ବାରେଜଦ୍ୱାରା ସୃଷ୍ଟି ହେଇଥିବା ଜଳଭଣ୍ଡାର 31ଟି ପ୍ରଜାତିର ପକ୍ଷୀଙ୍କ ପାଇଁ ଆର୍ଦ୍ର ଭୂମି ଭାବରେ କାର୍ଯ୍ୟ କରିଥାଏ । 1970 ମସିହାରୁ ତାଜେବାଲା ବାରେଜ ସ୍ଥାନରେ ଏହାକୁ ନିର୍ମାଣ ପାଇଁ ଯୋଜନା ହାଉଥିଲେ ମଧ୍ୟ ହରିୟାଣା ରାଜ୍ୟ ଓ ଯମୁନାରୁ ଜଳ ଭାଗ ନଉଥିବା ହିମାଚଳ ପ୍ରଦେଶ ମଧ୍ୟରେ ବୁଝାମଣା ହେଇ ପାରୁ ନ ଥିବାରୁ ଏହା ନିର୍ମିତ ହେଇ ପାରୁ ନଥିଲା । 1994 ମସିହାରେ ଏଟି ପାଇଁ ବୁଝାମଣା ହେଲା । 1999, 2002 . ବାରେଜର ନିର୍ମାଣ କାର୍ଯ୍ୟ 1999ରେ ସମାପ୍ତ ହେଲେ ମଧ୍ୟ ଏହା କିଛି କାର୍ଜ୍ୟ ରହିଯିବାରୁ 2002 ମସିହାରେ କାର୍ଜୟକ୍ଷମ ହେଲା । >ବାରେଜର ଦୈର୍ଘ୍ୟ 1,181 ଫୁଟ ଓ ଏଥିରେ 10 ଟି8 ସ୍ପିଲ୍ଲ ୱେ ରହିଛି । ଏଥିରୁ 28,200 ବର୍ଗ ମିଟର ଜଳ ନିଷ୍କାଶିତ ହୁଏ ।
ଖଲ୍ଲିକୋଟ ବରିଡ଼ା ଗାଁ ଓଡ଼ିଶାର ଗଞ୍ଜାମ ଜିଲ୍ଲାର ବେଗୁନିଆପଡ଼ା ବ୍ଲକ ଅନ୍ତର୍ଗତ କୋଦଳା ଥାନା ଅଧୀନରେ ଥିବା ଏକ ଗାଆଁ । ଗମନାଗମନ ଏହା ବେଗୁନିଆପଡ଼ା ନିକଟରେ ଅବସ୍ଥିତ । ଏହା ଛତ୍ରପୁରଠାରୁ ୭୦ କି.ମି. ଦୂରରେ ଅବସ୍ଥିତ । ବିଶେଷତା ଏଠାରେ ଖରଖରି ନାମରେ ଏକ ଛୋଟ ନଈ ବହି ଯାଇଛି । ଶିକ୍ଷା ବିଦ୍ୟାଳୟ ଏହି ଗାଁରେ ଗୋଟିଏ ପ୍ରାଥମିକ, ଗୋଟିଏ ମାଧ୍ୟମିକ ଓ ଗୋଟିଏ ଉଚ୍ଚବିଦ୍ୟାଳୟ ଅଛି । ଅନ୍ୟାନ୍ୟ ପର୍ଯ୍ୟଟନ ଏହି ଗାଆଁରେ ପୂରାତନ ଅମରେଶ୍ୱର ଶିବ ମନ୍ଦିର ଓ ଜଗନ୍ନାଥ ମନ୍ଦିର, ଅଛି । ଏଠାରେ ପ୍ରତିବର୍ଷ ଶିବ ରାତ୍ରି ଓ ଚନ୍ଦନ ଯାତ୍ରା ଅନୁଷ୍ଠିତ ହୋଇଥାଏ ।
ଧରମବୀର ସିଂ ଜଣେ ଭାରତୀୟ ଦୌଡାଳୀ ଅଟନ୍ତି । ସେ ବାଙ୍ଗାଲୋରର  "ଇଣ୍ଡିଆନ ଗ୍ରାଣ୍ଡ ପିକ୍ସ" ରେ 200 ମିଟର ଦୌଡ଼ରେ ଭାରତ ପାଇଁ ଏକ ନୂତନ ରାଷ୍ଟ୍ରୀୟ ରେକର୍ଡ ଜିତିଥିଲେ । ସେ 200 ମିଟର ଦୌଡ଼ରେ 36 ବର୍ଷ ବୟସରେ କ୍ୱାଲିଫାଏ କରିଥିବା ଭାରତୀୟ ଆଥେଲେଟିକ୍ସ ହୋଇଥିଲେ  ମିଲଖା ସିଂଙ୍କ ରେକର୍ଡ ଭାଙ୍ଗିଥିବା ଏବଂ ଓଲିଓମ୍ପିକରେ 200 ମିଟର ଦୌଡ଼ରେ ଜିତିଥିବା ଧରମବୀର 2 ଅଗଷ୍ଟରେ ହୋଇଥିବା ଟପ ଟେଷ୍ଟରେ ଫେଲ ହୋଇଥିଲେ । ସେ ପେହେଲବାନ ନରସିଂହ ଯାଦବ ଏବଂ ଇନ୍ଦ୍ରଜିତ ସିଂଙ୍କ ପରେ ଫେଲ ହୋଇଥିବା ତୃତୀୟ ଭାରତୀୟ ଖେଳାଳୀ ଅଟନ୍ତି । ସେ ରାଷ୍ଟ୍ରୀୟ ଡ଼ମ୍ପିଙ୍ଗ ନିରେଧକ ଏଜେନ୍ସିଦ୍ୱାରା ନିଆଯାଇଥିବା ଡ୍ରପ ଟେଷ୍ଟରୁ ଅସଫଳ ହୋଇଯାଇଥିଲେ ।ଏହି କାରଣରୁ ଧରମବୀର ରିଓ ପାଇଁ ଉଡାଣ ଭରି ପାରିଲେ ନାହିଁ । ଏ ପର୍ଯ୍ୟନ୍ତ ଅଧିକାରୀକ ରୂପେ ଭାରତୀୟ ଆଥେଲେଟିକ୍ସ ମହାସଙ୍ଗଙ୍କୁ ଏହି ସମ୍ବନ୍ଧରେ ସୂଚିତ କରାଯାଇନାହିଁ । କିନ୍ତୁ ସେ ଏହାକୁ ଡ୍ରପିଂ ବୋଲି ମାନୁଛନ୍ତି । ଯଦି ସେ ଦ୍ୱିତୀୟ ଥର ପାଇଁ ଡ୍ରପିଂ ହେଲେ ତେବେ ତାଙ୍କୁ ସବୁଦିନ ପାଇଁ ବ୍ୟାନ କରାଯିବ ।
ସୁନା ପୁଅ, ୧୯୯୬ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏ. ରମେଶ ପ୍ରସାଦ । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବିଜୟ ଭାସ୍କର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ଅପରାଜିତା ମହାନ୍ତି, ରଚନା ବାନାର୍ଜୀ, ରାଇମୋହନ ପରିଡ଼ା, ବୀଣା ମହାରଣା, ଜୟୀରାମ ସାମଲ, ବ୍ରଜ ସିଂହ, ସୁଜାତା ଆନନ୍ଦ, ସୁରେଶ ବଳ, ଗୀତା ଦତ୍ତ, ଶଙ୍କର ବସୁ ମଲ୍ଲିକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ରାଣାଭାବ ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ପୋର୍ବନ୍ଦର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାଣାଭାବ ୨୧.୬୮୭୩ ଉତ୍ତର ଅକ୍ଷାଂଶ ଓ ୬୯.୭୪୪୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଣାଭାବ ସହରର ମୋଟ ଜନସଂଖ୍ୟା ୨୪୨୦୨ ଅଟେ । ସେଥି ମଧ୍ୟରୁ ୫୧.୨୯% ଜଣ ପରୁଷ ହୋଇଥିବା ବେଳେ ୪୮.୭୧% ଜଣ ନାରୀ ଅଟନ୍ତି । ରାଣାଭାବର ସାକ୍ଷରତା ହାର ୬୨.୮୩% ଅଟେ । ଏହା ଜାତୀୟ ହାରଠାରୁ ୨.୦୧% ପ୍ରତିଶତ କମ ଅଟେ । ସେଥିରୁ ୩୬.୦୪% ପ୍ରତିଶତ ପୁରୁଷ ଓ ୨୬.୭୯% ନାରୀ ଅଟନ୍ତି । ୧୪.୮୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ରାଣାଭାବର ସରକାରୀ ଭାଷା ଅଟେ ।
ପରମହଂସ ମୂଳତଃ ଏକ ସଂସ୍କୃତ ଶବ୍ଦ , ଯାହାକି ହିନ୍ଦୁ ଧାର୍ମିକ ଆଧ୍ୟାତ୍ମବାଦ ଉପରେ ଆଧାରିତ ସର୍ବୋଚ୍ଚ ଉପାଧି । ଜ୍ଞାନ ଓ ଚେତନାର ପୂର୍ଣ୍ଣଚୈତନ୍ୟମୟ ସ୍ତରରେ ଅଧିଷ୍ଠିତ ଆଚାର୍ଯ୍ୟ, ଯୋଗୀ ବା ସନ୍ୟାସୀମାନଙ୍କୁ ଏହି ଉପାଧି ଦିଆଯାଇଥାଏ । ହଂସ ନିର୍ମଳ ଓ ଶୁଦ୍ଧତାର ପ୍ରତୀକ, ପଙ୍କୋକ୍ତ ଜଳ ବା ସ୍ଥଳ ଉଭୟ ସ୍ଥାନରେ ଯେପରି ଏହାର ନିର୍ମଳତା ସମାନ ରହେ , ସେହିପରି ଆଧ୍ୟାତ୍ମିକ ହେଉ ବ ସାଂସାରିକ ବିଷୟ ବାସନା ହେଉ , ଏହି ସ୍ତରର ସନ୍ୟାସୀମାନେ ସାକ୍ଷୀ ଭାବ ପୂର୍ଣ୍ଣ ସ୍ଥିତପ୍ରଜ୍ଞ ରହନ୍ତି  ସଂସାର ରୂପୀ ସମୁଦ୍ରରେ ରାଜ ହଂସ ପରି ବିହାର କରନ୍ତି   ।
ରମେଶ ଚନ୍ଦ୍ର ଜେନା  (ଜନ୍ମ: ୭ ମଇ ୧୯୭୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୯ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସାନଖେମୁଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରମେଶ ଚନ୍ଦ୍ର ଜେନା ୧୯୭୫ ମସିହାର ମଇ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅରକ୍ଷିତ ଜେନା ଓ ପତ୍ନୀଙ୍କ ନାମ ଜୋଛନା ଜେନା । ରାଜନୈତିକ ଜୀବନ ରମେଶ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ କଂଗ୍ରେସର ପ୍ରାର୍ଥୀ ଭାବରେ ସାନଖେମୁଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୫,୮୭୬ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ସୁଲକ୍ଷଣା ଗୀତାଞ୍ଜଳି ଦେବୀଙ୍କୁ ୧୦,୬୬୨ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ସ୍ଟାଇ ବା ଆଲୁଅ ବା ଅଞ୍ଜନୀ ବା ବିଲନୀ ବା ନେତ୍ରବର୍ଧ୍ମ  (ଇଂରାଜୀ ଭାଷାରେ , ବା ) ଏକ ସଂକ୍ରମଣ ଯାହା ଆଖିପତାସ୍ଥ ତୈଳ ଗ୍ରନ୍ଥିରେ ହୁଏ  । ଏହି ସଂକ୍ରମଣ ହେଲେ ଆଖିପତାରେ ଗୋଟିଏ ଲାଲ ରଙ୍ଗର ଗୋଟାଳି ଭଳି ଫୁଲା ଦେଖାଯାଏ ଯାହାକୁ ସ୍ପର୍ଶ କଲେ ଦରଜ ଲାଗେ । ଆଖିପତାର ଭିତର ବା ବାହାର ପାଖରେ ଏହି ରୋଗ ହୋଇପାରେ । ସ୍ଟାଫିଲୋକୋକସ ଅରିଅସ   ନାମକ ଏକ ଜୀବାଣୁର ସଂକ୍ରମଣ ହେଲେ ଏହି ରୋଗ ହୁଏ । ଆଖିପତା ଭିତରେ ମିବୋମିଆନ ଗ୍ରନ୍ଥି   ଓ ବାହାରେ ଜିସ ଗ୍ରନ୍ଥିର   ସଂକ୍ରମଣ ଯୋଗୁ ଏ ରୋଗ ହୁଏ । କାଲାଜିଅନ   ନାମକ ଅନ୍ୟ ଏକ ଆଖି ରୋଗ ତୈଳ ଗ୍ରନ୍ଥିର ଅବରୋଧ ଯୋଗୁ ହୁଏ । ଆଖିପତାର ମଝି ସ୍ଥାନରେ ଏ ରୋଗ ହୁଏ ଓ ରୋଗୀକୁ କଷ୍ଟ ହୁଏନି । ଅଧିକାଂଶ କ୍ଷେତ୍ରରେ ଏହି ରୋଗ କୌଣସି ନିର୍ଦ୍ଦିଷ୍ଟ ଚିକିତ୍ସା ବିନା କିଛି ଦିନ ବା କିଛି ସପ୍ତାହ ମଧ୍ୟରେ ଆପେ ଭଲ ହୋଇଯାଏ । ଉଷୁମ ସେକ   ଦେଲେ ରୋଗ ଶୀଘ୍ର ଭଲ ହୋଇଯାଏ । ବେଳେବେଳେ ଆଣ୍ଟିବାୟୋଟିକ   ଆଖି ମଲମ ଦେବାକୁ ସୁପାରିସ କରାଯାଏ । ଏହି ଚିକିତ୍ସା ବିଧି ସୁପାରିସ କଲେ ମଧ୍ୟ ଏହାର ଉପକାରୀତା ବିଷୟରେ କୌଣସି ସମର୍ଥନ ମିଳୁନି । ଏହି ରୋଗ କେତେ ଥର ହୁଏ ସେ ବିଷୟ ସ୍ପଷ୍ଟ ନୁହେଁ । ଯେ କୌଣସି ବୟସରେ ଏହି ରୋଗ ହୋଇପାରେ ।
ସିସ୍ଟିକ୍ ଫାଇବ୍ରୋସିସ୍  (ଇଂରାଜୀ ଭାଷାରେ ସଂକ୍ଷେପରେ ସି ଏଫ ), ଅନ୍ୟ ନାମ ମ୍ୟୁକୋଭିସିଡୋସିସ୍  , ଏକ ପ୍ରକାର ଜିନ ସମ୍ବନ୍ଧୀୟ ବିକାର ଯାହା ଫୁସଫୁସକୁ ଅଧିକ ଆକ୍ରମଣ କରେ, କିନ୍ତୁ ଅଗ୍ନାଶୟ, ଯକୃତ, ବୃକ୍‌କ ଓ ଅନ୍ତନଳୀକୁ ମଧ୍ୟ ଆକ୍ରମଣ କରେ । ଦୀର୍ଘ କାଳୀନ ଅସୁବିଧା ମଧ୍ୟରେ ନିମୋନିଆ ହୋଇ ଶ୍ୱାସକ୍ରିୟାରେ ଅସୁବିଧା ହୁଏ ଓ କାଶରେ ଖଙ୍କାର ପଡ଼େ । ଅନ୍ୟାନ୍ୟ ଲକ୍ଷଣ ମଧ୍ୟରେ ସାଇନୁସାଇଟିସ୍, ଶାରୀରିକ ବୃଦ୍ଧି ହ୍ରାସ, ଚର୍ବିଳ ମଳ, ଗୋଡ଼ ହାତରେ କ୍ଲବିଙ୍ଗ ଓ ପୁରୁଷଙ୍କର ପ୍ରଜନନ ଅକ୍ଷମତା ହୁଏ । ବିଭିନ୍ନ ଲୋକଙ୍କର ଅଲଗା ଅଲଗା ଲକ୍ଷଣ ଦେଖାଯାଏ । ସି.ଏଫ୍. ଏକ ଅଟୋସୋମାଲ ରିସିସିଭ୍ ବିକାର । ପ୍ରୋଟିନ ସିସ୍ଟିକ୍ ଫାଇବ୍ରୋସିସ୍ ଟ୍ରାନ୍ସମେମ୍ବ୍ରେନ କଣ୍ଡକ୍‌ଟାନ୍ସ ରେଗୁଲେଟର ବା ସି.ଏଫ୍.ଟି.ଆର୍. ନିମନ୍ତେ ଥିବା ଜିନର ଉଭୟ କପିର ମ୍ୟୁଟେସନ ହୋଇଥାଏ । ଗୋଟିଏ କପି ଥିଲେ ବାହକ ହୁଏ, କିନ୍ତୁ ଅନ୍ୟ କୌଣସି ଲକ୍ଷଣ ନ ଥାଏ । ଝାଳ, ହଜମକାରୀ ପଦାର୍ଥ ଓ ମ୍ୟୁକସ୍ ତିଆରି ହେବାରେ ସି.ଏଫ୍.ଟି.ଆର୍. କାମରେ ଲାଗେ । ସାଧାରଣ ଅବସ୍ଥାରେ ଏହାଦ୍ୱାରା ଏକ ଗାଢ଼ ତରଳ ପଦାର୍ଥ ବାହାରେ । ଝାଳ ପରୀକ୍ଷା ଓ ଜେନେଟିକ୍ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ପୃଥିବୀର କେତେକ ସ୍ଥାନରେ ଶିଶୁମାନଙ୍କର ସ୍କ୍ରିନିଙ୍ଗ କରାଯାଏ । ଏହି ରୋଗ ଆରୋଗୟ ହୁଏ ନାହିଁ । ଫୁସଫୁସ ସଂକ୍ରମଣ ହୋଇଥିଲେ ଆଣ୍ଟିବାୟୋଟିକ ଦିଆଯାଏ; ଏହା ଶିରାରେ, ପାଟିରେ ବା ଶୁଙ୍ଘିକରି ନେବାକୁ ଦିଆଯାଏ । ବେଳେ ବେଳେ ଆଜିଥ୍ରୋମାଇସିନ ଦୀର୍ଘକାଳ ଧରି ଦିଆଯାଏ । ଆଘ୍ରାଣକାର ସାଲବୁଟାମଲ ଓ ହାଇପରଟନିକ ସାଲାଇନ ଉପକାରୀ ହୋଇପାରେ । ଫୁସଫୁସ ଦିନ‌କୁ ଦିନ ଖରାପ ଦିଗକୁ ଗତି କରୁଥିଲେ ଫୁସଫୁସ ଟ୍ରାନ୍ସପ୍ଲାଣ୍ଟ ଆବଶ୍ୟକ ହୁଏ । ଚର୍ବିଦ୍ରବଣୀୟ ଭିଟାମିନ ଓ ଅଗ୍ନାଶୟ ଏଞ୍ଜାଇମ ପ୍ରତିସ୍ଥାପନ ଆବଶ୍ୟକ ହୁଏ ବିଶେଷତଃ ଅଳ୍ପ ବୟସ୍କ ଲୋକଙ୍କ ନିମନ୍ତେ । ଅନେକ ରୋଗୀ ଛାତି ପରିସ୍କାର ରଖିବା ନିମନ୍ତେ ଛାତି ଫିଜିଓଥେରାପି କରନ୍ତି, ଯଦିଓ ଏହାର ଉପକାରୀତା ପ୍ରମାଣିତ ହୋଇନାହିଁ । ଏମାନଙ୍କ ହାରାହାରି ଆୟୁଷ ବିକଶିତ ଦେଶମାନଙ୍କରେ ୩୭ରୁ ୫୦ ବର୍ଷ । ହାରାହାରି ୮୦% ଲୋକ ଫୁସଫୁସ ରୋଗରେ ମୃତ୍ୟୁ ବରଣ କରନ୍ତି । ଉତ୍ତର ୟୁରୋପ ବଂଶଧର ଲୋକଙ୍କ ମଧ୍ୟରେ ସିସ୍ଟିକ୍ ଫାଇବ୍ରୋସିସ୍ ଅତି ସାଧାରଣ ରୋଗ ଓ ନବଜାତ ତିନି ହଜାର ଶିଶୁଙ୍କ ମଧ୍ୟରୁ ଜଣେ ଏହି ରୋଗ ଭୋଗ କରେ । ପଚିଶ ଜଣ ଲୋକଙ୍କ ମଧ୍ୟରୁ ଜଣେ ରୋଗ ବାହକ ଥାଏ । ଆଫ୍ରିକା ଓ ଏସିଆର ଲୋକଙ୍କୁ ଏହି ରୋଗ କମ ହୁଏ । ସନ ୧୯୩୮ରେ ଡୋରୋଥି ଆଣ୍ଡରସନ ପ୍ରଥମେ ଏହି ରୋଗକୁ ଚିହ୍ନଟ କରିଥିଲେ ଓ ଏହାର ବର୍ଣ୍ଣନା ୧୫୯୫ ମସିହାରୁ ଏପରି ରୋଗ ଭୋଗୁଥିବା ଅନେକ ଲୋକଙ୍କର ଲକ୍ଷଣ ସ‌ହ ମେଳ ଖାଉଥିଲା । ଏହି ରୋଗ ହେଲେ ଅଗ୍ନାଶୟ ଭିତରେ ଫାଇବ୍ରୋସିସ୍ ଓ ସିସ୍ଟ ହେଉଥିବାରୁ ଏହାର ନାମକରଣ ସିସ୍ଟିକ୍ ଫାଇବ୍ରୋସିସ୍ କରାଯାଇଥିଲା ।
ମସଲା ଭେଣ୍ଡି  (ବୈକଳ୍ପିକ ରୂପେ ଭେଣ୍ଡି ଫ୍ରାଏ କୁହାଯାଏ) ଯାହାର ସ୍ୱାଦ ଚଟପଟା ଅଟେ  । ଏହା ମୁଖ୍ୟତଃ ପିଆଜ ଓ ଭିନ୍ନ ଭିନ୍ନ ମସଲା ଦେଇ ପ୍ରସ୍ତୁତ କରାଯାଏ । ଭେଣ୍ଡିକୁ ହାତ ଆଙ୍ଗୁଳି ଆକାର  (ଭେଣ୍ଡିକୁ ମଝିରୁ ଦୁଇ ଖଣ୍ଡ) କାଟି ସ୍ୱାଦିଷ୍ଟ ମସଲାରେ ଗୁଳାଇ ତେଲରେ ଛଣା ଯାଏ କିମ୍ବା ଅଳ୍ପ ଆଞ୍ଚରେ ଭାଜି ଦିଆଯାଏ  । ମସଲା ଭେଣ୍ଡି ଭାରତର ଏକ ପ୍ରସିଦ୍ଧ ସ୍ୱାସ୍ଥ୍ୟକର ଖାଦ୍ୟ ଅଟେ । ମୁଖ୍ୟତଃ ଓଡ଼ିଶା, ପଞ୍ଜାବ ଏବଂ ରାଜସ୍ଥାନର ପସନ୍ଦ ଯୁକ୍ତ ଖାଦ୍ୟ ଅଟେ । ଏହା ଏକ ଶୁଖିଲା ଖାଦ୍ୟ ଅଟେ ଯାହାକୁ ସାଧାରଣତଃ ରୋଟି, ଭାତ କିମ୍ବା ଜଳଖିଆ ସହିତ ପରୋସା ଯାଏ ।
ପୂର୍ଣ୍ଣ ଚନ୍ଦ୍ର ମାଝି ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୮ ମସିହାରେ ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ସେ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପୂର୍ଣ୍ଣ ଚନ୍ଦ୍ର ମାଝିଙ୍କ ବାପାଙ୍କ ନାମ ଅନନ୍ତରାମ ମାଝି, ଯିଏକି ଜଣେ ବିଧାୟକ ଭାବରେ ଓଡ଼ିଶା ବିଧାନ ସଭାରେ କାର୍ଯ୍ୟ କରିଥିଲେ । ରାଜନୈତିକ ଜୀବନ ପୂର୍ଣ୍ଣ ଚନ୍ଦ୍ର ମାଝି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଏର୍ଟୁଗ୍ଲିଫ୍ଲୋଜିନ  (ଇଂରାଜୀ ଭାଷାରେ ), ଷ୍ଟେଗ୍ଲାଟ୍ରୋ ବ୍ରାଣ୍ଡ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହା ଉପ‌ଯୁକ୍ତ ଖାଦ୍ୟ ଏବଂ ବ୍ୟାୟାମ ସହିତ ଏକତ୍ର ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଟାଇପ୍-୧ ମଧୁମେହ ରୋଗୀଙ୍କ କ୍ଷେତ୍ରରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯୋନିପଥର କବକ ସଂକ୍ରମଣ ଏବଂ ମହିଳା ପ୍ରଜନନ ପ୍ରଣାଳୀର ଅନ୍ୟାନ୍ୟ ସଂକ୍ରମଣ ଅନ୍ତର୍ଭୁକ୍ତ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଡାଏବେଟିକ କିଟୋଏସିଡୋସିସ  , ଅଙ୍ଗପ୍ରତ୍ୟଙ୍ଗ ଅଙ୍ଗଛେଦନ ଏବଂ ଫୋର୍ନିୟର ଗ୍ୟାଙ୍ଗ୍ରିନ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏକ ସୋଡ଼ିଅମ୍ ଗ୍ଲୁକୋଜ୍ କୋଟ୍ରାନ୍ସପୋର୍ଟର୍୨  ( 2) ଇନହିବିଟର ଯାହା ମୂତ୍ରରେ ବୋହିଯାଉଥିବା ଶର୍କରାରେ ପରିମାଣକୁ ବଢ଼େଇଥାଏ  ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୮ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ଏର୍ଟୁଗ୍ଲିଫୋଜିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୪ ସପ୍ତାହର ଔଷଧ ଖର୍ଚ୍ଚ ପ୍ରାୟ ୩୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ହେଉଛି ୨୮୦ ଡଲାର ।
ପ୍ରଦୀପ ପୁରୋହିତ  (ଜନ୍ମ: ୪ ମଇ ୧୯୬୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଲୋକ ସଭାର ସାଂସଦ ଭାବରେ କାର୍ଯ୍ୟ କରୁଛନ୍ତି । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଦୀପ ପୁରୋହିତ ୧୯୬୫ ମସିହାର ମଇ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଧେଶ୍ୟାମ ପୁରୋହିତ ଓ ପତ୍ନୀଙ୍କ ନାମ ସୋଲୋଚନା ପୁରୋହିତ । ରାଜନୈତିକ ଜୀବନ ପ୍ରଦୀପ ପୁରୋହିତ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ବରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭,୧୬,୩୫୯ ଖଣ୍ଡ ଭୋଟ ପାଇଥିଲେ ଏବଂ ବିଜେଡି ପ୍ରାର୍ଥୀ ପରିଣୀତା ମିଶ୍ରଙ୍କୁ ୨,୫୧,୬୬୭ ଖଣ୍ଡ ଭୋଟରେ ପରାସ୍ତ କରିଥିଲେ ।
ଟଗର ଏକ ଧଳା ଫୁଲ ଅଟେ । ଏହାର ବୈଜ୍ଞାନିକ ନାମ ହେଉଛି । ଇଂରାଜୀରେ ଏହାକୁ ପିନହୁଇଲ ଫୁଲ ଓ କ୍ରେପ ଜସ୍ମିନ ବୋଲି କୁହାଯାଏ । ଏହା ପ୍ରମୁଖ ଦକ୍ଷିଣପୂର୍ବ ଏସିଆ ମହାଦେଶରେ ଦେଖଯାଏ ଯେଉଁଠି ଜଳବାୟୁ ଉଷ୍ମ ଥାଏ । ଏହି ଗଛର କାଣ୍ଡରୁ ଧଳା କ୍ଷୀର ଭଳି ତରଳ ପଦାର୍ଥ ବାହାରିଥାଏ,ତେଣୁ ଏହାକୁ ପଶ୍ଚିମବଙ୍ଗରେ କ୍ଷୀର ଫୁଲ ବୋଲି କୁହାଯାଏ । ବିବରଣୀ ସାଧାରଣତଃ ଏହି ଗଛ ୫ରୁ ୬ ଫୁଟ ବଢିଥାଏ । ଏହାର ପତ୍ର ସବୁଜ ଅଟେ ଓ ପ୍ରାୟ ୬ ଇଞ୍ଚ ହୋଇଥାଏ । ଫୁଲରେ ୫ଟି ପାଖୁଡା ଥାଏ । ଏହି ଫୁଲ ବର୍ଷକ ବାର ମାସ ଫୁଟି ଥାଏ । ଔଷୋଧୀୟ ଗୁଣ ଏହାର ଚେର ପିତା ଲାଗେ ଯାହା ଆୟୁର୍ବେଦିକ ଓଷଧ ତିଆରି ହବାରେ ସାହାଜ୍ୟ କରେ । କାଛୁ କୁଣ୍ଡିଆ ପାଇଁ ବ୍ୟବହୃତ ଓଷଧରେ ଏହାର ଚେର ଉପାଦେୟ ଅଟେ । ନୂଆ କାଣ୍ଡଗୁଡ଼ିକ ଦାନ୍ତ ପାଇଁ ବହୁତ ଭଲ ଅଟେ । ମଳୟ ପେନିନସୁଲାରେ ଏହାର ପତ୍ର କାଶ ଓଷଧରେ ବ୍ୟବହୃତ ହୁଏ । ଅମ୍ବନ ଦ୍ୱିପରେ ଏହାର ଚେର ଦେହରେ ଚରି ଯାଇଥିବା ବିଷ ଓ ବୃକକ ଷ୍ଟୋନ ଦୂରୀକରଣ ପାଇଁ ବ୍ୟବହୃତ ହୁଏ ।
20 19 3.49  86 31 38.74  ଥୁଆମୂଳ-ରାମପୁର ଓଡ଼ିଶାର କଳାହାଣ୍ଡି ଜିଲ୍ଲାର ଏକ ପଞ୍ଚାୟତ ସମିତି ଅଟେ । ଏହା କଳାହାଣ୍ଡି ଜିଲ୍ଲାର ସଦର ମହକୁମା ଭବାନୀପାଟଣାଠାରୁ ୭୦ କି.ମି ତଥା ରାଜଧାନୀ ଭୁବନେଶ୍ୱରଠାରୁ ହାରାହାରି ୫୫୦ କି.ମି ଦୂରତାରେ ଅବସ୍ଥିତ ।
ଶୂରସେନ ବା ଶୁରସୈନୀ ହେଉଛନ୍ତି ପ୍ରାଚୀନ ମଥୁରା ନଗରୀର ଜଣେ ଯାଦବ ବଂଶୀୟ ରାଜା । ମାରୀଷ ନାମ୍ନୀ ଏକ ନାଗକନ୍ୟାକୁ ସେ ବିବାହ କରିଥିଲେ । ଏହି ମାରୀଷଙ୍କ ଯୋଗୁଁ ହିଁ ମହଭାରତରେ ବର୍ଣ୍ଣିତ  "ଭୀମଙ୍କୁ ବିଷଲଡ଼ୁ ପ୍ରଦାନ"  ପ୍ରସଙ୍ଗରେ ବାସୁକୀ ଦେଇଥିବା ବର ବଳରେ ଭୀମ ଶର ସିଂହର ବଳ ଲାଭ କରିଥିଲେ । ଶୂରସେନ ହେଉଛନ୍ତି ବାସୁଦେବଙ୍କ  (କୃଷ୍ନଙ୍କ ପିତା) ଏବଂ କୁନ୍ତିଙ୍କ ପିତା  । କଥିତ ଅଛି, ଉତ୍ତର ଭାରତର ସୈନି ସଂପ୍ରଦାୟର ଲୋକେ ହେଉଛନ୍ତି ସୂରସେନଙ୍କ ବଂଶଜ ।
ଭାରତୀୟ ସହର ମାନଙ୍କ ଶ୍ରେଣୀବିଭାଗ କରଣ ଏକ ପ୍ରକ୍ରିୟା ଯାହାଦ୍ୱାରା ଭାରତୀୟ ସହର ସମୂହକୁ ବିଭିନ୍ନ ଶ୍ରେଣୀରେ ଭିବାଗ କରା ଯାଇଥାଏ । ଏହା କେନ୍ଦ୍ରୀୟ ବେତନ ଆୟୋଗ ଓ ଭାରତୀୟ ରିଜର୍ଭ ବେଙ୍କ ର ମିଳିତ ସୁପାରିସ କ୍ରମେ ସହରର ଜନସଂଖ୍ୟା ଅନୁସାରେ ତାଲିକା କୃତ କରାଯାଇଥାଏ । ଏହା କର୍ମଚାରୀ ମାନଙ୍କୁ ଘର ଭଡା ଭତ୍ତା ପ୍ରଦାନର ହାର ନିର୍ନାୟ କରିବା ପାଇଁ ଆବଶ୍ୟକ ହୁଏ । କର୍ମଚାରୀମାନେ ପାଉଥିବା ଏହି ଭତ୍ତା ଉପରେ ଆୟକର ନିୟମ ଅନୁସାରେ ଆୟକରରୁ ରିହାତି ପାଇବାକୁ ଯୋଗ୍ୟ ହେଇଥାନ୍ତି । ଷଷ୍ଠ ବେତନ ଆୟୋଗର ୨୦୦୮ ମସିହାର ସୁପାରିସ ପୂର୍ବରୁ ସହର ମାନଙ୍କ ଶ୍ରେଣୀ ବିଭାଗ ୨ଟି ବିଷୟ ଉପରେ ନିର୍ଭର କରୁଥିଲା । ପ୍ରଥମରେ ସହର ଭତ୍ତା ଅନୁସାରେ -1,,-1 ଓ -2, ତଥା ଘର ଭଡା ଭତ୍ତା ପାଇଁ -1,-1, -2 ଏବଂ . ବର୍ତ୍ତମାନର ଶ୍ରେଣୀବିଭାଗ ଷଷ୍ଠ ବେତନ ଆୟୋଗଙ୍କ ସୁପାରିସ ଅନୁସାରେ   ପାଇଁ ଥିବା ଶ୍ରେଣୀବିଭାଗକୁ ହଟେଇ ନିଆ ଗଲା । ଆଗରୁ ଥିବା ଘର ଭଡା ଭତ୍ତା ପାଇଁ ଶ୍ରେଣୀବିଭାଗକୁ ମଧ୍ୟ ପରିବର୍ତନ କରି -1କୁ , ଓ , -1, -2 ଜାଗାରେ ଓ କରାଯାଇଥିବା ବେଳେ ଓ ଅନ୍ୟ ଶ୍ରେଣୀହୀନ ସହରକୁ କରାଗଲା । ଏହି , ,ଓ ସାଧାରଣ ଭାବରେ ଟାଇର -1 , ଟାଇର -2 ଓ ଟାଇର-3 ସହର କୁହାଯାଏ । ୨୦୧୧ ଜନଗଣନା ଅନୁସାରେ ଦୁଇଟି ସହର , ପୁନେ ଓ ଅହମଦାବାଦ  ' '  ଶ୍ରେଣୀରୁ  ' ' କୁ ଓ ଅନନ୍ୟ ୨୧ଟି ସହର  ' '  ଶ୍ରେଣୀରୁ  ' ' କୁ ୧, ଏପ୍ରିଲ , ୨୦୧୪ରେ ଉନ୍ନୀତ ହେଇଥିଲେ । ଏଇତିହାସିକ ଶ୍ରେଣୀବିଭାଗ ୨୦୦୮ରେ ଷଷ୍ଠ ବେତନ ଆୟୋଗ ସୁପାରିସ ଲାଗୁ ହେବା ଆଗରୁ ସହର ମାନଙ୍କ ଶ୍ରେଣୀବିଭାଗ ଏହି ପ୍ରକାର ଥିଲା । ଏହା ୧୯୯୭ରେ ପଞ୍ଚମ ବେତନ ଆୟୋଗଙ୍କ ସୁପାରିସ ଭିତ୍ତିରେ ହେଇଥିଲା । ଚେନ୍ନଇ , ମୁମ୍ବାଇ, ନୂଆ ଦିଲ୍ଲୀ ଓ କଲିକତାକୁ -1 ସହର ଭାବେ ନିଆ ଯାଉଥିଲା । 2001 ଜନଗଣନା ପରେ ସହରର ମାନ୍ୟତାରେ ପରିବର୍ତନ କରାଗଲା । 31 ଅଗଷ୍ଟ 2007ରେ ହୟଡେରାବାଦ , 21 ସେପ୍ଟେମ୍ବରରେ ବାଙ୍ଗାଲୋରକୁ -1 ମାନ୍ୟତା ମିଳିଲା । ଜନସଂଖ୍ୟା ଉପରେ ପର୍ଜ୍ୟବେଶିତ ଶ୍ରେଣୀବିଭାଗ ଭାରତୀୟ ରିଜର୍ଭ ବେଙ୍କ   ସବୁ ସହରକୁ ଲୋକ ସଂଖ୍ୟା ଭିତ୍ତି ରେ୬ଟି ଟାଇରରେ ବିଭକ୍ତ କରିଥିଲା ।
ରାମେଶ୍ୱର ସିଂହ ନାଏକ  (୨୩ ଜୁଲାଇ ୧୯୩୦ - ୭ ସେପ୍ଟେମ୍ବର ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲାଇକେରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାମେଶ୍ୱର ସିଂହ ନାଏକ ୧୯୩୦ ମସିହାର ଜୁଲାଇ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦନ ସିଂହ ନାଏକ ଓ ପତ୍ନୀଙ୍କ ନାମ ତିଳୋତ୍ତମା ଦେଇ । ରାଜନୈତିକ ଜୀବନ ରାମେଶ୍ୱର ସିଂହ ନାଏକ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସ  (ଆର୍)ରେ ଓ ପରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ରାମେଶ୍ୱର ସିଂହ ନାଏକ ୨୦୦୭ ମସିହାର ସେପ୍ଟେମ୍ବର ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ଷ ବୟସ ହୋଇଥିଲା ।
ଅବନ୍ତିକା ହୁଣ୍ଡାଲ ଜଣେ ପୂର୍ବତନ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଓ ପଞ୍ଜାବୀ କଥାଚିତ୍ର ଜଗତରେ ସକ୍ରିୟ ଭାବରେ କାମ କରୁଥିଲେ । ୟେ ହୈ ମୋହବତେଁରେ ସେ ଅଭିନୟ ପାଇଁ ମୁଖ୍ୟତଃ ଜଣାଶୁଣା, ଯେଉଁଥିରେ ସେ ମିହିକା ଭୂମିକାରେ କାମ କରିଥିଲେ । ସେ ଷ୍ଟାର ପ୍ଲସରେ ପ୍ରସାରିତ ମନ୍ କି ଆୱାଜ୍ ପ୍ରତିଜ୍ଞା ଧାରାବାହିକରେ ଆରୁଷି ସାକ୍ସେନା ଭୂମିକାରେ ମଧ୍ୟ କାମ କରିଥିଲେ । ସେ ପଞ୍ଜାବୀ କଥାଚିତ୍ର ମିଷ୍ଟର୍ ଆଣ୍ଡ ମିସେସ୍ ୪୨୦ ଓ ମିଷ୍ଟର୍ ଆଣ୍ଡ୍ ମିସେସ୍ ୪୨୦ ରିଟର୍ଣ୍ଣସ୍ ପାଇଁ ମଧ୍ୟ ଜଣାଶୁଣା । ୩ ବର୍ଷର ଦୂରତା ପରେ ସେ ଧାରାବାହିକରେ ଅଭିନୟ କରିବା ଆରମ୍ଭ କରିଥିଲେ, କିନ୍ତୁ ପରବର୍ତ୍ତୀ ସମୟରେ ମଧ୍ୟ ଅଭିନୟଠାରୁ ଦୂରେଇ ଯାଇଥିଲେ । ଅଭିନୀତ ଧାରାବାହିକ ଅଭିନୀତ କଥାଚିତ୍ର ପଞ୍ଜାବୀ ୨୦୧୩: ହରମନ ଭାବରେ ବୁରାଃ ୨୦୧୪: ମିଷ୍ଟାର୍ ଆଣ୍ଡ ମିସେସ୍ ୪୨୦ ୨୦୧୮: ମିଷ୍ଟର୍ ଆଣ୍ଡ ମିସେସ୍ ୪୨୦ ରିଟର୍ଣ୍ଣସ୍ ହିନ୍ଦୀ ୨୦୦୮: ବଚନା ଏ ହସିନୋ ବ୍ୟକ୍ତିଗତ ଜୀବନ ହୁଣ୍ଡାଲ ଅଭିନେତା ନବତେଜ ହୁଣ୍ଡାଲଙ୍କ ଝିଅ ।
ବାଲ ଧୁରୀ ଜଣେ ଭାରତୀୟ ଅଭିନେତା, ଯିଏକି ମରାଠୀ ଥିଏଟରରେ କାମ କରିବା ସହିତ ମରାଠୀ ଓ ହିନ୍ଦୀ କଥାଚିତ୍ର ଓ ଦୂରଦର୍ଶନ ଆଦିରେ ଅଭିନୟ କରିଛନ୍ତି । ସେ ଜଣାଶୁଣା ମରାଠୀ ଏବଂ ହିନ୍ଦୀ ଚଳଚ୍ଚିତ୍ର ଅଭିନେତ୍ରୀ ଜୟଶ୍ରୀ ଗଡକରଙ୍କୁ ବିବାହ କରିଥିଲେ । ରାମାନନ୍ଦ ସାଗରଙ୍କ ପୌରାଣିକ ଟିଭି ଧାରାବାହିକ ରାମାୟଣରେ ରାଜା ଦଶରଥଙ୍କ ଭୂମିକାରେ ଅଭିନୟ କରିଥିଲେ, ଯେଉଁ ତାଙ୍କ ପତ୍ନୀ ଜୟଶ୍ରୀ କୌଶଲ୍ୟାଙ୍କ ଭୂମିକାରେ ଅଭିନୟ କରିଥିଲେ । ସେ ହିନ୍ଦୀ କଥାଚିତ୍ର ତେରେ ମେରେ ସପ୍ନେରେ ଅଭିନୟ କରିଥିଲେ । ସଙ୍ଗୀତ ବରାଦ ନାମକ ଏକ ଗୀତିନାଟ୍ୟ ଜରିଆରେ ସେ ଜଣାଶୁଣା ଅଭିନେତା ଶିବାଜୀ ଶତନାମଙ୍କୁ ଲୋକଲୋଚନକୁ ଆଣିଥିଲେ ।
ହିନ୍ଦୁ ପୁରାଣ ରାମାୟଣର ଏକ ପ୍ରମୁଖ ଚରିତ୍ର ହେଉଛି ସୁଗ୍ରୀବ । ସେ ଥିଲେ ବାନର ରାଜ ବାଳୀଙ୍କ ଭାଇ । ହନୁମାନଙ୍କ କାରଣରୁ ଭଗବାନ ଶ୍ରୀ ରାମଙ୍କ ସହ ତାଙ୍କର ବନ୍ଧୁତା ହୋଇଥିଲା । ବାଲ୍ମିକୀ ରଚିତ ରାମାୟଣ ତଥା ଗୋସ୍ମାମୀ ତୁଳସୀଦାସ ରଚିତ ଶ୍ରୀରାମଚରିତମାନସରେ ଏହାର ବିସ୍ତୃତ ବର୍ଣ୍ନନା ରହିଛି । ପ୍ରଭୁ ଶ୍ରୀ ରାମଚନ୍ଦ୍ରଙ୍କ ସହିତ ବନ୍ଧୁତା ସ୍ଥାପନ ହେବା ସମୟରେ ସେ ତାଙ୍କ ଭାଇ ବାଳୀର ଭୟରେ ହନୁମାନ ତଥା ଅନ୍ୟ ବାନର ବନ୍ଧୁମାନଙ୍କ ସହ ଋଷ୍ୟମୂକ ପର୍ବତରେ ରହୁଥିଲେ । ସମୁଦ୍ରରେ ସେତୁ ବନ୍ଧ ବାନ୍ଧି ଲଙ୍କା ଯାଇ ସୀତାଙ୍କୁ ଉଦ୍ଧାର କରିବାରେ ସୁଗ୍ରୀବ ହିଁ ପ୍ରଭୁ ରାମଙ୍କୁ ବନର ସେନା ଯୋଗାଇବା ସହ ନିଜେ ମଧ୍ୟ ସହାୟତା କରିଥିଲେ । ବାଳୀସହ ଶତ୍ରୁତା ଦୁନ୍ଦୁଭିର ବଡ଼ ଭାଇ ମାୟାବୀ ସହ ବାଳୀର କୌଣସି କାରଣରୁ ବହୁତ ପୁରୁଣା ଶତ୍ରୁତା ରହିଥିଲା । ମାୟାବୀ ଗୋଟିଏ ରାତିରେ କିଷ୍କିନ୍ଧ୍ୟାକୁ ଆସି ବାଳୀକୁ ଦ୍ୱନ୍ଦ ଯୁଦ୍ଧର ଆହ୍ୱାନ କରିଥିଲେ । ଯୁଦ୍ଧର ଡ଼ାକରାକୁ ଗ୍ରହଣ କରିବା ପରେ ଉଭୟଙ୍କ ମଧ୍ୟରେ ଭୀଷଣ ଯୁଦ୍ଧ ହେଲା । ଶେଷରେ ଯୁଦ୍ଧଭୂମିରୁ ପଳାୟନ କରୁଥିବା ମାୟାବୀର ପିଛାକରି ବାଳି ତାଙ୍କ ପଛେ ପଛେ ଗୋଡାଇବାକୁ ଲାଗିଲେ । ସାଥିରେ ଭାଇ ସୁଗ୍ରୀବ ମଧ୍ୟ ଥିଲେ । ବାଳୀର ଭୟରେ ମାୟାବୀ ଅସୁର କିଛି ଦୂରରେ ଥିବା ଏକ ଭୂ-ମଧ୍ୟ ଗହ୍ୱର ମଧ୍ୟରେ ପ୍ରବେଶ କରିଗଲା । ବାଳୀ ମଧ୍ୟ ତାକୁ ଅନୁସରଣ କରି ତା ପଛେ ପଛେ ଯାଇ ଗହ୍ୱର ମଧ୍ୟରେ ପ୍ରବେଶ କରିବା ପୂର୍ବରୁ ସେ ମାୟାବୀକୁ ହତ୍ୟା କରି ଫେରି ଆସିବା ଯାଏଁ ସେ ଏହି ଗହ୍ୱରର ମୁହଁରେ ଜଗି ରହିବାକୁ ସୁଗ୍ରୀବକୁ ନିର୍ଦ୍ଦେଶ ଦେଇଥିଲେ । ଏହିପରି ଭାବରେ ପ୍ରାୟ ଏକ ବର୍ଷ ଅପେକ୍ଷା କରିବା ପରେ ଗହ୍ୱର ମଧ୍ୟରୁ ରକ୍ତ ବୋହିବାକୁ ଲାଗିଲା । ଏହା ସାଙ୍ଗକୁ ସେ ମାୟାବୀର ଚିତ୍କାର ଶୁଣିବାକୁ ପାଇଲେ । ତେବେ ଭାଇ ବାଳୀଙ୍କର କୌଣସି ଉତ୍ତର ନ ପାଇ ସେ ଭାବିଲେ ଯେ ଯୁଦ୍ଧରେ ବାଳୀଙ୍କର ମୃତ୍ୟୁ ହୋଇଯାଇଛି । ଏହା ଭାବି ସେ ସେହି ଗହ୍ୱରର ମୁଖକୁ ପଥରରେ ବନ୍ଦ କରି କିଷ୍କିନ୍ଧ୍ୟାକୁ ଫେରିଥିଲେ ଏବଂ ସେଠାରେ ସେ ସମସ୍ତଙ୍କୁ ଏହି ଖବର ଜଣାଇଥିଲେ । ମନ୍ତ୍ରୀମାନେ ତାଙ୍କ ସହିତ ପରାମର୍ଶ କରିବା ପରେ ସୁଗ୍ରୀବଙ୍କୁ ରାଜ ମୁକୁଟ ପିନ୍ଧାଇ ରାଜ୍ୟ ଭାର ଅର୍ପଣ କରିଥିଲେ । ବାଳି ସତରେ ସେହି ଯୁଦ୍ଧରେ ନିହତ ହୋଇ ନ ଥିଲେ । କିଛି ଦିନପରେ ବାଳୀ ରାଜ୍ୟକୁ ଫେରି ଆସି ସେଖନ୍ତି ତ ସୁଗ୍ରୀବ ରାଜା ହୋଇ ବସିଛି । ଏହା ଦେଖି ବାଳି ବହୁତ ରାଗିଗଲେ । ସୁଗ୍ରୀବ ତାଙ୍କୁ ମନାଇବା ପାଇଁ ଯଥାସମ୍ଭବ ଚେଷ୍ଟା କରିଥିଲେ, କିନ୍ତୁ ବାଳୀ ତାଙ୍କ କଥା ଶୁଣିଲେ ନାହିଁ ଏବଂ ସୁଗ୍ରୀବଙ୍କ ପତ୍ନୀ ରୁମାଙ୍କୁ ହରଣ କରି ସେ ସୁଗ୍ରୀବଙ୍କୁ ରାଜ୍ୟରୁ ବହିଷ୍କାର କଲେ । ଭୟ ହେତୁ ସୁଗ୍ରୀବ ଋଷ୍ୟମୂକ ପର୍ବତରେ ଆଶ୍ରୟ ନେଇଥିଲେ କାରଣ ଅଭିଶାପ ହେତୁ ବାଳୀ ସେହି ସ୍ଥାନକୁ ଯାଇପାରି ନ ଥିଲେ । ଇତି ମଧ୍ୟରେ ହନୁମାନଙ୍କ କାରଣରୁ ରାମଙ୍କ ସହ ସୁଗ୍ରୀବଙ୍କ ଭେଟ ହୋଇଥିଲା । ଏହା ପରେ ରାମଙ୍କ ପରାମର୍ଶ କ୍ରମେ ସୁଗ୍ରୀବ ଆସି ବାଳୀ ସ‌ହିତ ଯୁଦ୍ଧ କଲେ ଓ ଲୁଚିରହିଥିବା ରାମଙ୍କର ତୀର ଆଘାତରେ ପାଇ ମୃତ୍ୟୁ ବରଣ କରିଥିଲେ । ସତୀ ତାରା କ୍ରୋଧିତ ହୋଇ ଶ୍ରୀରାମଙ୍କୁ ଅଭିଶାପ ଦେବା କେତେକ ଗ୍ରନ୍ଥରେ ଲେଖାଅଛି । ଏହା ପରେ ସୁଗ୍ରୀବ ରାଜା ହୋଇ ତାରାଙ୍କୁ ପତ୍ନୀ ରୂପେ ଗ୍ରହଣ କରିଥିଲେ ।
ନାଇହାତି ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ନୋର୍ଥ୍ ତ୍ୱେନ୍ତ୍ ଓଉର୍ ପର୍ଗନସ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଇହାତି ୨୨.୮୯୪୦ ଉତ୍ତର ଅକ୍ଷାଂଶ ଓ ୮୮.୪୧୫୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୪୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଇହାତି ସହରର ମୋଟ ଜନସଂଖ୍ୟା ୨୧୫୪୩୨ ଅଟେ । ସେଥି ମଧ୍ୟରୁ ୫୨.୭୮% ଜଣ ପରୁଷ ହୋଇଥିବା ବେଳେ ୪୭.୨୨% ଜଣ ନାରୀ ଅଟନ୍ତି । ନାଇହାତିର ସାକ୍ଷରତା ହାର ୭୪.୪୭% ଅଟେ । ଏହା ଜାତୀୟ ହାରଠାରୁ -୯.୬୩% ପ୍ରତିଶତ କମ ଅଟେ । ସେଥିରୁ ୪୧.୫୭% ପ୍ରତିଶତ ପୁରୁଷ ଓ ୩୨.୯୧% ନାରୀ ଅଟନ୍ତି । ୯.୩୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ନାଇହାତିର ସରକାରୀ ଭାଷା ଅଟେ ।
ଜାତୀୟ ଆୟୁର୍ବେଦ ଦିବସ ପ୍ରତିବର୍ଷ ନଭେମ୍ବର ୨ ତାରିଖ ଦିନ ଆୟୁଷ ମନ୍ତ୍ରଣାଳୟଦ୍ୱାରା ସାରା ଭାରତରେ ପାଳନ କରାଯାଏ । ଆୟୁର୍ବେଦକୁ ଭାରତର ସ୍ୱାସ୍ଥ୍ୟସେବା ବ୍ୟବସ୍ଥାର ଏକ ଅବିଚ୍ଛେଦ୍ୟ ଦିଗ ଭାବରେ ବିବେଚନା କରାଯାଏ ଏବଂ ବିଶ୍ୱ ସ୍ୱାସ୍ଥ୍ୟ ସଂଗଠନ  ଦ୍ୱାରା ଏହା ଏକ ପାରମ୍ପାରିକ ଔଷଧ ପ୍ରଣାଳୀ ଭାବରେ ମାନ୍ୟତା ପାଇଛି । ଇତିହାସ ପ୍ରଥମ ଥର ପାଇଁ ୨୦୧୬ ମସିହାରେ, ଆୟୁଷର କେନ୍ଦ୍ର ମନ୍ତ୍ରଣାଳୟ ଧନ୍ୱନ୍ତରୀ ଜୟନ୍ତୀକୁ  (ଧନତେରସ ନାମରେ ମଧ୍ୟ ଜଣାଶୁଣା, ଯାହା ଦୀପାବଳିର ଦୁଇ ଦିନ ପୂର୍ବରୁ ପାଳନ କରାଯାଏ) ଆୟୁର୍ବେଦ ଦିବସ ଭାବରେ ପାଳନ କରାଗଲା  । ଏହାର ମୁଖ୍ୟ ଉଦେଶ୍ୟ ହେଉଛି ଆୟୁର୍ବେଦ ଔଷଧ ପ୍ରଣାଳୀକୁ ଜାତୀୟକରଣ କରିବା ତଥା ଏହାର ବିଶ୍ୱବ୍ୟାପୀ ପ୍ରଚାର ତଥା ପ୍ରସାର କରିବା ।
ଦେବରପଲ୍ଲୀ ପ୍ରକାଶ ରାଓ  ଡି ପ୍ରକାଶ ରାଓ ନାମରେ ଜଣା   (୧୧ ନଭେମ୍ବର ୧୯୫୮ - ୧୩ ଜାନୁଆରୀ ୨୦୨୧) ଓଡ଼ିଶାର ଜଣେ ସମାଜସେବୀ ଥିଲେ  । ସେ କଟକରେ ବିଭିନ୍ନ ବସ୍ତିରେ ରହୁଥିବା ଗରିବ ଓ ଅନାଥ ଶିଶୁମାନଙ୍କ ପାଇଁ ଶିକ୍ଷାଦାନର ବ୍ୟବସ୍ଥା ଓ ରକ୍ତଦାନ ଭଳି ସମାଜସେବା ନିମନ୍ତେ ୨୦୧୯ ମସିହାରେ ଭାରତର ସାଧାରଣତନ୍ତ୍ର ଦିବସରେ ତତ୍କାଳୀନ ରାଷ୍ଟ୍ରପତିଙ୍କଠାରୁ ପଦ୍ମଶ୍ରୀ ସମ୍ମାନରେ ସମ୍ମାନୀତ ହୋଇଥିଲେ । ବୃତ୍ତିରେ ସେ ଜଣେ ଚା ' ବିକାଳି ଥିଲେ । ୨୦୨୧ ମସିହା ଜାନୁଆରୀ ୧୩ ତାରିଖରେ ସେ କରୋନାଭୂତାଣୁଦ୍ୱାରା ଆକ୍ରାନ୍ତ ହୋଇ ୬୩ ବର୍ଷ ବୟସରେ ମୃତ୍ୟୁବରଣ କରିଥିଲେ । ପ୍ରାରମ୍ଭିକ ଜୀବନ ପରିବାର ଡି ପ୍ରକାଶ ରାଓ କଟକଠାରେ ୧୯୫୮ ମସିହା ନଭେମ୍ବର ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପିତା ଡି କୃଷ୍ଣମୂର୍ତ୍ତୀ ଓ ସେ ବ୍ରିଟିଶ ସେନାରେ ସୈନିକ ଥିଲେ । ମାତାଙ୍କ ନାମ ଥିଲା ଡି ଲକ୍ଷ୍ମୀ । ମାତାପିତାଙ୍କ ତିନିଟି ସନ୍ତାନ ମଧ୍ୟରୁ ପ୍ରକାଶ ଜ୍ୟେଷ୍ଠ ଥିଲେ । ରାଓଙ୍କ ଅଣଜେଜେ ଡି ଆପାଲସ୍ୱାମୀ ଆନ୍ଧ୍ର ପ୍ରଦେଶର କାକିନାଡ଼ାରୁ ଆସି କଟକରେ ରହୁଥିଲେ । ତାଙ୍କ ଜେଜେବାପା ଡି ଆଦି ନାରାୟଣ ସ୍ୱାମୀ ଥିଲେ ମଧୁବାବୁଙ୍କର ଜଣେ ନିକଟତମ ବ୍ୟକ୍ତି ଓ ସେ ଉତ୍କଳ ଟ୍ୟାନେରୀର ପରିଚାଳକ ଥିଲେ । ତାଙ୍କ ପିତା ଦ୍ୱିତୀୟ ବିଶ୍ୱଯୁଦ୍ଧରେ ସେ ଇଂରେଜମାନଙ୍କ ତରଫରୁ ଜାପାନ ବିରୋଧରେ ଯୁଦ୍ଧ କରିଥିଲେ । ବିଶ୍ୱଯୁଦ୍ଧ ପରେ ସେ କଟକରେ ଏକ ଖବରକାଗଜ ସଂସ୍ଥାରେ କାମ କରୁଥିଲେ । ସେଠାରୁ ଚାକିରି ଯିବାପରେ ତାଳଚେର ରାଜାଙ୍କଠୁ ୫ଟଙ୍କା ସାହାଯ୍ୟ ପାଇ ନିଜ ଚା ଦୋକାନ ଆରମ୍ଭ କରିଥିଲେ । ପିତାଙ୍କ ଦେହାନ୍ତ ପରେ ଡି ପ୍ରକାଶ ରାଓ ସେହି ଚା ଦୋକାନ ସମ୍ଭାଳୁଥିଲେ । ତାଙ୍କ ସ୍ତ୍ରୀ ବିଜୟଲକ୍ଷ୍ମୀ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ଜଣେ ନର୍ସ ଭାବେ କାମ କରନ୍ତି । ରାଓ ଦମ୍ପତ୍ତିଙ୍କ ଦୁଇ ଝିଅ ହରିପ୍ରିୟା ଏବଂ ଭାନୁପ୍ରିୟା ଅଛନ୍ତି । ସମାଜସେବା ରାଓ  "ଆଶା ଓ ଅନୁସନ୍ଧାନ"  ନାମକ ଏକ ସ୍କୁଲ ସ୍ଥାପନା କରିଥିଲେ । ସ୍ଥାନୀୟ ବସ୍ତିଗୁଡ଼ିକରେ ଛୋଟ ପିଲାମାନେ ଶିକ୍ଷାଲାଭରୁ ବଞ୍ଚିତ ହୋଇ ମଦ୍ୟପାନ ଓ ଛୋଟବଡ଼ ଅପରାଧରେ ନିବୃତ୍ତ ହେବା ଦେଖି ସେ ଏହି ସ୍କୁଲ ଆରମ୍ଭ କରିଥିଲେ । ନିଜେ ସ୍କୁଲ ଅଧାରୁ ବନ୍ଦ କରିଥିଲେ ମଧ୍ୟ ସେ ଏହି ସ୍କୁଲରେ ପ୍ରଥମ ଶ୍ରେଣୀରୁ ତୃତୀୟ ଶ୍ରେଣୀ ଯାଏଁ ପିଲାଙ୍କୁ ସେଠାରେ ଶିକ୍ଷାଦାନର ବନ୍ଦୋବସ୍ତ କରାଇଥିଲେ । ବର୍ତ୍ତମାନ ସେଠାରେ ୭୫ଜଣ ଛାତ୍ର ପାଠ ପଢୁଛନ୍ତି । ଚା ' ଦୋକାନରୁ ହେଉଥିବା ଆୟର ଅଧା ସେ ଏହି ସ୍କୁଲ ପରିଚାଳନାରେ ଖର୍ଚ୍ଚ କରୁଥିଲେ । ସେ ସକାଳୁ ବକ୍ସି ବଜାରସ୍ଥିତ ନିଜ ଚା ଦୋକାନରେ ବିକ୍ରିବଟା ସାରି କଟକ ବଡ଼ ଡାକ୍ତରଖାନାକୁ ସବୁଦିନ ଯାଉଥିଲେ । ସେଠାରେ ରୋଗୀମାନଙ୍କର ଯେକୌଣସି ଆବଶ୍ୟକୀୟ ସେବା ସେ ନିଜ ସାଧ୍ୟମତେ କରୁଥିଲେ । ସେ ୨୧୭ଥର ରକ୍ତଦାନ କରିସାରିଥିଲେ । ମୃତ୍ୟୁପରେ ନିଜ ଶରୀରଦାନ କରିବାକୁ ମଧ୍ୟ ସଂକଳ୍ପ ମଧ୍ୟ ନେଇଥିଲେ । ପୁରସ୍କାର ଓ ସମ୍ମାନ ପଦ୍ମଶ୍ରୀ, ୨୦୧୯ ଇଣ୍ଟରନ୍ୟାସନାଲ ହ୍ୟୁମାନ ରାଇଟସ ପୁରସ୍କାର ଆନିବେଶାନ୍ତ ସମ୍ମାନ ଭାରତ ବିକାଶ ସମ୍ମାନ ମୃତ୍ୟୁ କରୋନାଭୂତାଣୁ ରୋଗ ୨୦୧୯ରେ ପୀଡ଼ିତ ହୋଇ, ରାଓଙ୍କର କଟକ ବଡ଼ ଡାକ୍ତରଖାନାରେ ଚିକିତ୍ସା ଚାଲିଥିବା ଅବସ୍ଥାରେ ୨୦୨୧ ମସିହା ଜାନୁଆରୀ ୧୩ ତାରିଖରେ ତାଙ୍କର ପରଲୋକ ଘଟିଥିଲା ।
ଶବରପଲ୍ଲୀର ଶବର ରାଜା ବିଶ୍ୱାବସୁ ପ୍ରାଚୀ ନଦୀତିରେ ଏକ ଗୁପ୍ତ ଗୁମ୍ଫାରେ ନୀଳମାଧବଙ୍କୁ ପୂଜା କରୁଥିଲେ । ଲଳିତା ତାଙ୍କର ଏକମାତ୍ର କନ୍ୟା ଥିଲେ । କିମ୍ବଦନ୍ତୀ ସ୍କନ୍ଧ ପୁରାଣ, ବ୍ରହ୍ମ ପୁରାଣ ଓ ଅନ୍ୟ ପୁରାଣରେ ବର୍ଣ୍ଣିତ ତଥ୍ୟ ଅନୁସାରେ ଶ୍ରୀଜଗନ୍ନାଥ ପ୍ରକୃତରେ ନୀଳମାଧାବ ନାମରେ ବିଶ୍ୱାବସୁ ନାମକ ଜାଣେ ଶବର ରାଜାଙ୍କଦ୍ୱାରା ଜଙ୍ଗଲରେ ଗୋଟିଏ ଗୁମ୍ଫାରେ ଲୁକ୍କାୟିତ ଭାବେ ପୂଜା ପାଉଥିଲେ । ନୀଳ ମାଧବଙ୍କ ନାମ ଶୁଣିବା ପରେ, ଏହି ବିଷୟରେ ଖବର ପାଇ ରାଜା ଇନ୍ଦ୍ରଦ୍ୟୁମ୍ନ, ବିଦ୍ୟାପତି ନାମକ ଜଣେ ବ୍ରାହ୍ମଣଙ୍କୁ ଠାକୁରଙ୍କ ଅନୁସନ୍ଧାନ କରିବା ନିମନ୍ତେ ସେଠାକୁ ପଠାଇଥିଲେ । ବହୁ ଚେଷ୍ଟା ପରେ ମଧ୍ୟ ବିଦ୍ୟାପତି ଠାକୁରଙ୍କୁ ଠାବ କରିବାରେ ବିଫଳ ହୋଇଥିଲେ । କିଛି ଦିନ ସେଠାରେ ରହି ସେ ଶେଷରେ ବିଦ୍ୟାପତିଙ୍କ କନ୍ୟା ଲଳିତାଙ୍କୁ ବାହା ହୋଇଥିଲେ ଓ ନିଜ ଶ୍ୱଶୁର ବିଶ୍ୱାବସୁଙ୍କ ବିଶ୍ୱାସଭାଜନ ହୋଇଥିଲେ । ବିଶ୍ୱାବସୁ ଶେଷରେ ନିଜ ଜ୍ୱାଇଁଙ୍କ ଅନୁରୋଧ ରକ୍ଷାକରି, ବିଦ୍ୟାପତିଙ୍କ ଆଖିରେ ଅନ୍ଧପୁଟୁଳି ବାନ୍ଧି ନୀଳମାଧବ ପୂଜା ପାଉଥିବା ଜାଗାକୁ ନେଇ ଠାକୁରଙ୍କ ଦର୍ଶନ କରାଇଥିଲେ । କିନ୍ତୁ ଚତୁର ବ୍ରାହ୍ମଣ ବିଦ୍ୟାପତି ଉକ୍ତ ସ୍ଥାନର ପୁନଃ ଚିହ୍ନଟ କରିପାରିବା ନିମନ୍ତେ ସେଠାରେ ସୋରିଷ ମଞ୍ଜି ବୁଣିଦେଇ ଆସିଯାଇଥିଲେ ଯାହାକି ତାଙ୍କୁ ପରବର୍ତ୍ତୀ ସମୟରେ ଗୁମ୍ଫା ଭିତରକୁ ରାସ୍ତା ଚିହ୍ନାଇବାରେ ସାହାଯ୍ୟ କରିଥିଲା । ସେଠାରୁ ଫେରିବା ପରେ ସେ କଥା ରାଜା ଇନ୍ଦ୍ରଦ୍ୟୁମ୍ନଙ୍କୁ ଜଣାଇଥିଲେ । ବିଦ୍ୟାପତିଠାରୁ ଏ କଥା ଶୁଣି ରାଜା ଇନ୍ଦ୍ରଦ୍ୟୁମ୍ନ, ନୀଳମାଧବଙ୍କ ଦର୍ଶନ ନିମନ୍ତେ ଉତ୍କଳ ଦେଶକୁ ଯାଇଥିଲେ । ବିଦ୍ୟାପତିଙ୍କ ସହାୟତାରେ ନିଳକନ୍ଦରକୁ ଠାବ କରିବାରେ ସକ୍ଷମ ହୋଇଥିଲେ । ବଂଶଧର ବିଶ୍ୱାବସୁଙ୍କ ବଂଶଧର ଏବେ କଣ୍ଟିଲୋଠାରେ ଅବସ୍ଥିତ ନୀଳମାଧବଙ୍କୁ ପୂଜା କରନ୍ତି ।
ଜେମ୍‌ସ ୱାଟ ୱାଟ ହେଉଛନ୍ତି ଜଣେ ସ୍କଟଲ୍ୟାଣ୍ଡୀୟ ଉଦ୍ଭାବକ ଓ ଯନ୍ତ୍ର ବିଜ୍ଞାନୀ । ବାଷ୍ପଚାଳିତ ଯନ୍ତ୍ରରେ ସେ କରିଥିବା ଉନ୍ନତି ଶିଳ୍ପ ବିପ୍ଳବ ସମୟରେ ଏକ ନୂତନ ଦିଗ ଉନ୍ମୋଚନ କରିଥିଲା । ଗ୍ଲାସ୍‌ଗୋ ବିଶ୍ୱବିଦ୍ୟାଳୟରେ କାର୍ଯ୍ୟରତ ଥିବାବେଳେ ସେ ବାଷ୍ପଚାଳିତ ଯନ୍ତ୍ର ପ୍ରତି ଆଗ୍ରହୀ ହେଲେ । ସେ ଅନୁଭବ କଲେ ଯେ ତତ୍କାଳୀନ ଯନ୍ତ୍ର ଅନେକ ଶକ୍ତି ଅପଚୟ କରୁଛନ୍ତି । ସେ ଯନ୍ତ୍ରରେ ଏମିତି ପରିବର୍ତ୍ତନ କଲେ ଯାହା କାର୍ଯ୍ୟଦକ୍ଷତା ବଢାଇବା ସହ ଶକ୍ତି ମଧ୍ୟ ସଞ୍ଚୟ କଲା । ସେ ଅଶ୍ୱକ୍ଷମତା ଶବ୍ଦର ପ୍ରଚଳନ କରିଥିଲେ । ତାଙ୍କ ନାମାନୁସାରେ ଶକ୍ତିର ଏକକକୁ ୱାଟ କୁହାଯାଏ ।
ରାଧାମୋହନ ଗଡ଼ନାୟକ  (୨୫ ଅଗଷ୍ଟ ୧୯୧୧ - ୨୧ ଫେବୃଆରୀ, ୨୦୦୦) ଜଣେ କେନ୍ଦ୍ର ସାହିତ୍ୟ ଏକାଡେମୀ ସମ୍ମାନପ୍ରାପ୍ତ ଓଡ଼ିଆ କବି ଥିଲେ  । ତାଙ୍କର କବିତା ଗୁଡ଼ିକରେ ସ୍ୱଦେଶ ପ୍ରୀତି ଓ ସୌନ୍ଦର୍ଯ୍ୟର ଅନୁଭୂତି ଲକ୍ଷ୍ୟ କରାଯାଇଥାଏ । ସବୁଜ ଗୋଷ୍ଠୀର ସାହିତ୍ୟ ସାଧନା କାଳରେ ଏକକ କବି ଭାବରେ ସେ ପରିଚିତ ଥିଲେ । ଜୀବନ କାଳ ରାଧାମୋହନ ୧୯୧୧ ଭାଦ୍ରବ କୃଷ୍ଣପକ୍ଷ ତୃତୀୟାରେ ଅନୁଗୋଳ ଜିଲ୍ଲାର କଲଣ୍ଡାପାଳରେ ବାଘସିଂହ ବଂଶରେ ଜନ୍ମ ନେଇଥିଲେ । ଅନୁଗୋଳର ମଧ୍ୟ ଇଂରାଜୀ ବିଦ୍ୟାଳୟରେ ସେ ପଢୁଥିବା ବେଳରେ  'ସହକାର'  ପତ୍ରିକାର ସମ୍ପାଦକ ଲକ୍ଷ୍ମୀନାରାୟଣ ସାହୁଙ୍କ ଦେଇ କବିତା ଆଡ଼କୁ ମନ ବଳାଇଥିଲେ ଓ କବିତା ଲେଖାଲେଖି ଆରମ୍ଭ କରିଥିଲେ । ସେହି ସମୟରେ ତାଙ୍କ ରଚିତ କବିତା  "ମୁଁ କି କେବେ ଦୀନହୀନ"  ଗଡ଼ଜାତ ବାସିନୀ ପତ୍ରିକାରେ ପ୍ରକାଶିତ ହୋଇଥିଲା । ଉଚ୍ଚଶିକ୍ଷାରୁ ବଞ୍ଚିତ ରାଧାମୋହନ ୧୯୨୭-୧୯୨୮ ମସିହାରେ ଦେଶସେବକ ତଥା ସ୍ୱାଧୀନତା ସଂଗ୍ରାମୀ ଚନ୍ଦ୍ରଶେଖର ମିଶ୍ରଙ୍କ ଦେଇ ପ୍ରଭାବିତ ହୋଇଥିଲେ ଓ ଜାତି ଓ ଦେଶପ୍ରେମ ମୂଳକ ଅନେକ କବିତାବଳୀ ରଚନା କରିଥିଲେ । ୧୯୨୭ ବେଳକୁ ତାଙ୍କର ରଚିତ ଅନେକ କବିତା  'ସହକାର, ' ନବଯୁଗ,  'ପଞ୍ଚାମୃତ' ,  'ଉତ୍କଳ ସାହିତ୍ୟ' ,  'ଗଡ଼ଜାତ ବାସିନୀ'  ଆଦି ପତ୍ରିକାରେ ପ୍ରକାଶିତ ହୋଇ ଅନେକ ଖ୍ୟାତି ଅର୍ଜନ କରିଥିଲା । ଏହାପରେ ସେ ନିଜର ଧାରାବାହିକ ପଢ଼ା ବନ୍ଦ କରି ଦେଶସେବାରେ ପୁରା ସମୟ ଦେଇଥିଲେ । ସ୍ୱାଧୀନତା ସଂଗ୍ରାମୀ କୃଷ୍ଣପ୍ରସାଦ ପଟ୍ଟନାୟକଙ୍କ କମୁନିଷ୍ଟ ଆନ୍ଦୋଳନ ବେଳରେ ସେ ମଧ୍ୟ ତାଙ୍କ ଲେଖନୀ ଚଳାଇଥିଲେ ।  'ଉତ୍କଳ ସାହିତ୍ୟ ସମ୍ମିଳନୀ, ଓଡ଼ିଶା ସାହିତ୍ୟ ଏକାଡେମୀ ଆଦି ଅନେକ ଅନୁଷ୍ଠାନରେ ସେ ସଭାପତି ଓ ଉପସଭାପତି ଭାବରେ କାମ ତୁଲାଇଥିଲେ । ସେ ଖ୍ରୀଷ୍ଟ କଲେଜରେ ଆଇଏ ପଢୁଥିବାବେଳେ ତାଙ୍କ ରଚିତ କାବ୍ୟନାୟିକା ଉକ୍ତ ଶ୍ରେଣୀର ପାଠ୍ୟ ଅନ୍ତର୍ଭୁକ୍ତ ଥିଲା ।
ନରେଶ ପ୍ରଧାନ  (ଜନ୍ମ: ୧୫ ସେପ୍ଟେମ୍ବର ୧୯୪୨ - ୯ ଫେବୃଆରୀ ୧୯୮୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନରେଶ ପ୍ରଧାନ ୧୯୪୨ ମସିହାର ସେପ୍ଟେମ୍ବର ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମ ପ୍ରଧାନ ଓ ପତ୍ନୀଙ୍କ ନାମ ନୀରଡ଼ା ପ୍ରଧାନ । ରାଜନୈତିକ ଜୀବନ ନରେଶ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ନରେଶ ୧୯୮୮ ମସିହାର ଫେବୃଆରୀ ୯ ତାରିଖରେ ୮୮ ବର୍ଷ ବୟସରେ ମୃତ୍ୟବରଣ କରିଥିଲେ ।
ବଳାଜିତପୁର ପୁରୀ ଜିଲ୍ଲାର କଣାସ ବ୍ଲକ୍ ଅନ୍ତର୍ଗତ ତ୍ରିଲୋଚନପୁର ପଞ୍ଚାୟତରେ ଅବସ୍ଥିତ। ଇତିହାସ ଭୂଗୋଳିକ ଅବସ୍ଥିତି ଏହି ଗ୍ରାମ ତ୍ରିଲୋଚନପୁର ପଞ୍ଚାୟତରେ ଅବସ୍ଥିତ। ବଳାଜିତପୁରର ପଶ୍ଚିମରେ ଚାନ୍ଦପଡା, ଉତ୍ତରରେ ସେବତିପୁରପଶ୍ଚିମପାରୀ ଓ ଦକ୍ଷିଣରେ ତିପୁରୀ ରହିଛି। ଏହା ପୁରୀଜିଲ୍ଲାଠାରୁ ୪୫ କିଲୋମିଟର ଦୂରରେ ରହିଛି। ଏହି ଗ୍ରାମରେ ଗୋଟିଏ ପୋଖରୀ, ଗୋଟିଏ ବିଦ୍ୟାଳୟ ଓ ନିଜସ୍ୱ ଏକ ମେଳନ ପଡ଼ିଆ ରହିଛି। ଲୋକସଂଖ୍ୟା ଓ ଜୀବନଯାପନ ଏହି ଗ୍ରାମର ଲୋକସଂଖ୍ୟା ପ୍ରାୟ ୧୦୦୦। ଏହି ଗ୍ରାମର ଅଧିକାଂସ ଲୋକ ଚାଷ ଉପରେ ନିର୍ଭର କରିଥାନ୍ତି।
ଇରିଟାଟର୍‌  ( : ; ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଇତିହାସ ଶ୍ରେଣୀ ବିଭାଗ ଆହୁରି ଦେଖନ୍ତୁ ଆଧାର ବହି ଆଧାର   (1995). 1-85471-648-4.  & .   (2004). , . 0-520-24209-2. ଆହୁରି ପଢନ୍ତୁ  (2003). 0-439-16591-1.. , .; , .  (1996).  " " . 199  (2): 151 166. { }: :  - -  ;
ଭଲପାଏ ତ‌ତେ ୧୦୦ରୁ ୧୦୦, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ସୀତାରାମ ଅଗ୍ର‌ୱାଲ । ରଣଜିତ ପଟ୍ଟନାୟକ ଏହି କଥାଚିତ୍ରର ସଂଳାପ ଲେଖିଥିଲେ । ନିର୍ଦ୍ଦେଶକ ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିକାଶ ଦାସ ଏହି ଚଳଚ୍ଚିତ୍ରଟିରେ ସ୍ୱର ସଂଯୋଜନା କରିଥିଲେ । ଗୀତିକାର ଶ୍ରୀକାନ୍ତ ଗୌତମ ଏହି କଥାଚିତ୍ରର ଗୀତଗୁଡ଼ିକ ରଚନା କରିଥିଲେ । ନମିତା ଅଗ୍ରୱାଲ, ସୌରିନ ଭଟ୍ଟ, ବାବୁଶାନ୍ ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ । ବାବୁଙ୍କ ସ‌ହ ନାୟିକା ଭୂମିକାରେ ଅଭିନୟ କରିଥିଲେ ଶୀତଲ ପାତ୍ର ଓ ସୂର୍ଯ୍ୟମୟୀ ମହାପାତ୍ର । ସୂର୍ଯ୍ୟମୟୀ ସାର୍ଥକ ଟିଭିରେ ପ୍ରସାରିତ କାର୍ଯ୍ୟକ୍ରମ ମୁ ବି ହିରୋଇନ ହେବିରେ ଅଂଶଗ୍ରହଣ କରିଥିଲେ ଏବଂ ବିଜୟୀ ହେବାପରେ ଏହି ଚଳଚ୍ଚିତ୍ରଟିରେ ତାଙ୍କୁ ଅଭିନୟର ସୁଯୋଗ ମିଳିଥିଲା । ହରିହର ମହାପାତ୍ର, ପୃଥିରାଜ, ଅମିତ ପାଣି, ଦେବାଶିଷ ପାତ୍ର ଆଦି କଳାକାରମାନେ ଏହି ଚଳଚ୍ଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବାବୁଶାନ୍ ଶୀତଲ ପାତ୍ର ହରିହର ମହାପାତ୍ର ସୂର୍ଯ୍ୟମୟୀ ମହାପାତ୍ର ପୃଥିରାଜ ନାୟକ ଅମିତ ପାଣି ଦେବାଶିଷ ପାତ୍ର ସ୍ମରଣୀକା ପ୍ରିୟଦର୍ଶିନୀ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ଗୀତିକାର ଶ୍ରୀକାନ୍ତ ଗୌତମ ଏହି କଥାଚିତ୍ରର ଗୀତଗୁଡ଼ିକ ରଚନା କରିଥିଲେ । ନମିତା ଅଗ୍ରୱାଲ, ସୌରିନ ଭଟ୍ଟ, ବାବୁଶାନ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରର ଗୀତଗୁଡ଼ିକ ଗାଇଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧ ନଭେମ୍ବର ବର୍ଷର ୩୦୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୦୬ତମ  । ବର୍ଷ ଶେଷ ହେବା ପାଇଁ ଆଉ ୬୦ ଦିନ ବାକି ଅଛି ।
ମୁଁ ରାଜା ତୁ ରାଣୀ, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅତୀସ କୁମାର ରାଉତ । ଅମୀୟବାଳା ରାଉତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ପ୍ରଦୀପ୍ତ ନନ୍ଦ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ପ୍ରଦୀପ୍ତ ନନ୍ଦ ଏବଂ ସୁଧାଂଶୁ ମୋହ‌ନ ସାହୁ ଉଭୟ କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ସୁଧାଂଶୁ ମୋହ‌ନ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ମଳୟ ମିଶ୍ର କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଏବଂ ନବାଗତା ସମ୍ଭାବନା ମହାନ୍ତି । ଅଭିନେତ୍ରୀ ସ୍ନିଗ୍ଧା ମହାନ୍ତିଙ୍କର ଝିଅ ହେଉଛନ୍ତି ସମ୍ଭାବନା । ସେ ଏହି ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସିଦ୍ଧାନ୍ତ ମହାପାତ୍ର, ହରିହର ମହାପାତ୍ର, ଅକ୍ଷୟ ବସ୍ତିଆ, ମନୋଜ ମିଶ୍ର, ଅନୀତା ଦାସ, ଦେବ୍, ମୁନ୍ନା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅରିନ୍ଦମ ରାୟ - ବିଜୟ ସମ୍ଭାବନା ମହାନ୍ତି - ଚନ୍ଦ୍ରିକା ସିଦ୍ଧାନ୍ତ ମହାପାତ୍ର - ଏସିପି ଆର୍ଯ୍ୟ କୁମାର ହରିହର ମହାପାତ୍ର - ମାମା ଅକ୍ଷୟ ବସ୍ତିଆ - କୀର୍ତ୍ତନ ମନୋଜ ମିଶ୍ର - ଅନିତା ଦାସ - ବିଜୟର ମାଆ ଦେବ୍ ମୁନ୍ନା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ନିମାଇଁ ମହାନ୍ତି, ଅରୁଣ ମନ୍ତ୍ରୀ, ଅମୀୟବାଳା ରାଉତ ଆଦି ଗୀତିକାରମାନେ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଇରା ମହାନ୍ତି, ଉଦିତ ନାରାୟଣ, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।